PREDSJEDNICA KOSOVA OSMANI: DESTABILIZIRAJUĆA POLITIKA SRBIJE KROZ ‘SRPSKI SVIJET’ — Bosnjaci.Net\nPREDSJEDNICA KOSOVA OSMANI: DESTABILIZIRAJUĆA POLITIKA SRBIJE KROZ ‘SRPSKI SVIJET’\nObjavljeno: 21. September 2021. 16:09:12\nPredsjednica Kosova Vjosa Osmani-Sadriu izjavila je da je Kosovo uspostavljanjem reciprociteta u registarskim tablicama sa Srbijom u suštini u potpunosti primijenilo Briselski sporazum.\n„Kosovo je danas u potpunosti primijenilo sporazume potpisane u Briselu, koje je Srbija zanemarila i nastavlja da ih ne sprovodi. Uzajamnost po pitanju registarskih oznaka, koju su obje strane potpisale u Briselu, ne može se posmatrati kao napeta i jednostrana akcija, već akcija ka sprovođenju sporazuma koje bi trebalo da zahtjeva sama EU“, smatra kosovska predsjednica.\nOna je na Facebooku napisala da je Srbija ta koja je jednostrano djelovala od 2016. godine i kršila briselske sporazume, a ne Kosovo.\n„Zbog toga srbijanske ilegalne strukture, koje se finansiraju i primaju naloge od države Srbije, preduzimaju radnje ne samo da krše briselske sporazume, već i ugrožavaju bezbjednost građana i stabilnost regiona“, kaže kosovska predsjednica.\nTakođer ocjenjuje da Srbija, prema nepromijenjenoj logici iz prošlosti, koristi srbijanske državne institucije da ugrozi Kosovo.\n„Nijedna vrsta prijetnje iz Srbije ne umanjuje našu odlučnost da obezbijedimo sprovođenje zakona, u skladu sa međunarodnim obavezama, a u korist svih građana Republike, bez obzira na etničku pripadnost“, kaže Osmani.\nPo njoj, odluka Vlade Kosova da sprovede reciprocitet sa Srbijom u djelu koji se odnosi na registarske tablice vozila donijeta je u skladu sa sporazumima iz 2011. i 2016. godine o slobodi kretanja građana između dvije zemlje.\n„Shodno tome, odlukom se osigurava jednak tretman i slobodno kretanje građana obje zemlje. Odluka je prihvaćena i striktno se sprovodi na svim graničnim prijelazima, osim na dva na sjeveru, gdje Vlada Srbije i tamošnje ilegalne strukture zlostavljaju lokalne Srbe. Stoga, pozivam Evropsku uniju da izvrši pritisak na Vladu Srbije da odmah zaustavi provokacije protiv Kosova i zloupotrebu u političke svrhe kosovskih Srba. Destabilizirajuća politika Srbije na Kosovu i u regionu i njeni hegemonistički ciljevi za takozvani ‘srpski svijet’ povratak su njenoj logici devedesetih, koja je našem regionu donijela mnoge žrtve“, kaže predsjednica Kosova.


Reka Tisnica poplavila ŽAGUBICU !!!\nŽagubica- Zbog velikih kiša koje su padale predhodnih dana kao i jutros u Žagubici (Izmedju Bora i Petrovca na Mlavi) se izlila reka Tisnica koja je u ovom mestu u naprvila ogromnu poplavu..\nFoto: Jovica Ivanović\nVoda je poplavila veći deo Žagubice, i da je visina vode za sada velika, a kako je za naš portal media-ps.rs izjavila Dragana Milosavljević tehnički sekretar štaba, velika količina vode je potpolila stambene objekte gde je u pojedinim mestima voda preplavila kuće.\nPrema informaciji koju smo dobili od Dragane, naneta je ogormna materijalna šteta ali nema žrtava, što je i najbitnije .\nEkipe su na terenu i proglašena je varedna situacija za deo teritorije opština Žagubica.\nKako je za naš portal rekao Jovica Ivanović, čije snimke možete pogledati, ne pamti se da je u skorije vreme bilo ovakvih poplava.\nVideo: Jovica Ivanović\nKao i u većem delu Srbije, velike kiše su napravile ozbiljne probleme (potopljena polja sa usevimama, razrušeni putevi i lolakni mostovi), tako se i izlivanjem Tisnice našla i Žagubica koja je po snimcima koje je Jovica nama ustupio, napravila pravi potop u ovom mestu kome je sada nepohodna sva pomoć, kao i većini mesta u Srbiji gde su obilne kiše napravile ogromne poplave i materijlane štete.


Sava preti beogradskim blokovima, počela gradnja nasipa\nVodostaj Save u ovom trenutku iznosi 479 centimetara, prema podacima Republičkog hidrometeorološkog zavoda. Fotografije čitalaca pokazuju da je nivo vode na nekim mestima na Novom Beogradu dostigao skoro i do šetališta. Počela izgradnja nasipa između Savskog i Brankovog mosta. Vodostaj Save u sredu prelazi redovnu i vanrednu liniju odbrane, prema podacima Republičkog hidrometeorološkog zavoda.\nOko 270 radnika JKP "Zelenilo Beograd" postavlja od jutros džakove sa peskom na potezu od Brankovog mosta ka Gazeli.\nA evo kako izgleda Sava, pre i posle:\nGrupe doborovaljaca okupljaju se i na drugim delovima grada gde se pakuju džakovi sa peskom.\nNa fotografiji nastaloj danas oko 12 sati vidi se deo šetališta ispod Brankovog mosta sa Novobeogradske strane.\nU Bloku 45, voda se približila šetalištu.\nPreplavljeno je šetalište u Bloku 44.\nU Bloku 70, situacija u 13.30 sati izgledala je ovako:\nSava do redovne linije\nI u Bloku 70 Sava je porasla nadomak šetališta.\nDa i dalje ima poštenih pronalazača pokazao je postupak Stojane Paunović, koja je nedaleko od Glavne železničke stanice u Prokopu pronašla torbu sa dokumentima, mobilnim telefonom i 950 evra, i sve vratila vlasniku.


Google+ OGLASI NEKRETNINE GADŽIN HAN: GADŽIN HAN - STANOVI (OGLASI NEKRETNINA)\nGADŽIN HAN - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Gadžinom Hanu. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Gadžinom Hanu, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Gadžinom Hanu. Obavezno postavite i fotografije stana u Gadžinom Hanu jer kako bi se reklo - fotografija govori hiljadu reči, tj postavljavljanjem fotografije stana koji prodajete u Gadžinom Hanu Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Gadžinom Hanu. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Gadžinom Hanu nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Gadžinom Hanu, možete postaviti na ovom blogu, odmah ispod ovog teksta.


Niko neće najjeftiniji auto na svijetu – Cafe.ba\nNano je bio namijenjen prije svega onima koji kupuju svoj prvi auto, kao i onima koji bi svoje manje bezbjedne mopede i skutere – uz mala ulaganja – rado zamenili za ugodnije vozilo sa četiri točka i zatvorenom putničkim kabinom.\nČak i unapređena verzija – Nano GenX, koja je lansirana 2015. sa cijenom od 3.125 dolara i dalje je bila izuzetno jeftina. Međutim, Indijcima to nije bio dovoljan razlog da pohrle u auto-salone i krenu da masovno kupuju ovaj automobil.\nMnogi od onih koji su bili dovoljno platežno sposobni da nabave Nano nisu željeli da ih dovode u vezu sa nečim što se reklamira kao “najjeftiniji auto na svijetu”.\nNeminovno gašenje ovog modela kome je, izgleda, otpočetka bila zapečaćena sudbina, pokazuje da je i ova – kao i mnoge druge zamisli koje su na parpiru obećavale – doživjela fijasko u realizaciji.\nSve veća potražnja za luksuznim automobilima u Rusiji\nMichelin traži način da izradi gumu od drveta


Članovi Saveta za kulturu na današnjoj sednici jednoglasno su prihvatili Predlog odluke o osnivanju Novosadskog dečijeg kulturnog centra i uputili ga Skupštini Grada Novog Sada na razmatranje. Kroz delatnost Centra, kako se navodi u obrazloženju Predloga odluke, podsticaće se stvaralaštvo dece i mladih, kroz najrazličitije kulturne i edukativne aktivnosti u kojima će, pored dece, učestvovati i njihovi roditelji, staratelji i vaspitači. Predviđaju se i programski sadržaji i edukacije za decu sa posebnim potrebama, kao i decu iz osetljivih društvenih grupa. Saradnjom sa zainteresovanim akterima Novog Sada, koji se bave programima kulture i obrazovanja dece uticaće, se na razvoj i negovanje nove publike. Tako će, kako je navadeno, obrazovati novi proizvođači i korisnici kulture, osvešćeni od najranijeg detinjstva za učešće u kreativnoj industriji.\nNa današnjoj sednici Saveta većinom glasova prihvaćen je i Predlog odluke o izmeni Odluke o obrazovanju i imenovanju predsednika, zamenika predsednika i članova Odbora za obeležavanje stogodišnjice oslobođenja Novog Sada u Prvom svetskom ratu i ulaska srpske vojske u Novi Sad.\nInicijativa Odborničke grupe “Dr Vojislav Šešelj – Srpska radikalna stranka”, za podizanje spomenika ruskom caru Nikolaju II Romanovu u Novom Sadu, kao i inicijativa Gradske organizacije Srpskog pokreta Dveri iz Novog Sada za podizanje spomenika Bošku Pavloviću, oficiru srpske vojske iz Prvog svetskog rata, biće prosleđene Zavodu za zaštitu spomenika kulture i JP “Urbanizmu”, kako bi stručne službe dale mišljenje o navedenim inicijativama. Nakon dobijenog mišljenja, Savet će se izjasniti i o samim inicijativama.


Ruska severna prestonica na korak od potpunog zatvaranja - 07.12.2020, Sputnik Srbija\nRuska severna prestonica na korak od potpunog zatvaranja\nSankt Peterburg se nalazi na korak od potpunog zatvaranja, izjavio je gzbernator regiona Aleksandar Beglov „Radiju Rusija — Peterburg“. 07.12.2020, Sputnik Srbija\n18:30 07.12.2020 (Osveženo: 01:04 26.08.2021)\nSankt Peterburg se nalazi na korak od potpunog zatvaranja, izjavio je gzbernator regiona Aleksandar Beglov „Radiju Rusija — Peterburg“.\nGubernator je upozorio da nastupajući novogodišnji praznici „neće biti laki“.\n„Bolnice i klinike u Peterburgu rade maksimalnim kapacitetima, lekari su na ivici efikasnosti. Ne može se dopustiti da se novogodišnji praznici u Peterburgu pretvore u maraton prenošenja virusa korona koji bi na kraju, za hiljade građana, mogao da rezultira hospitalizacijom ili još težim ishodom“, rekao je Beglov.\nPrema rečima gubernatora, u bolnicama grada će do nove godine biti mesta za hospitalizaciju teških pacijenata od kovid 19, ali „dalje je crvena crta, iza koje je ukidanje planskih medicinskih pregleda u bolnicama i prelazak svih klinika na infektivni režim“.\nKako bi se izbegao ovaj režim, potrebno je da se, između ostalog, isključe „masovna okupljanja ljudi u zatvorenim prostorijama“, zaključio je Beglov.


"Moja inovacija" postala deo Akademije preduzetništva za studente sa KiM - Moja inovacija\n„Moja inovacija“ postala deo Akademije preduzetništva za studente sa KiM\nTim „Moja inovacija“ postao je deo projekta Akademije preduzetništva na Kosovu i Metohiji pokrenutog sa ciljem da mladima iz ovog dela zemlje pomogne da svoje inovativne i preduzetničke ideje pretoče u projekte koji će se takmičiti za vredne nagrade.\nOrganizator takmičenja za najbolju biznis ideju je tim „Zlatna ideja“ koji je podržan od strane Ministarstva omladine i sporta Republike Srbije, Kancelarije za Kosovo i Metohiju, grada Beograda, Naučno-tehnološkog parka Beograd, kao i RTS-a.\nNa Fakultetu tehničkih nauka u Kosovskoj Mitrovici organizovali smo obuku za Pitch tj prezentovanje ideje pred investitorima gde smo timovima koji se takmiče dali konkretne alate za savladavanje potrebnih veština prezentovanja i promocije ideja.\nBojan Milenković iz Naučno tehnološkog parka Beograd održao je obuku vezano za veštine kreiranja biznis modela a Maša Đorđević sa Link TV svojom kreativnom radionicom naučila je studente i srednjoškolce veštinama javnog nastupa, kao i tehnikama koje pomažu u savladavanju straha od prezentacije pred publikom. Ana Dimitrijević iz tima „Zlatna ideja“ provela je studente i srednjoškolce kroz sve faze kreativnog uobličavanja biznis ideje dajući im motivaciju i korisne savete za skorašnje finale pred žirijem sastavljenim od kompanija donatora.\nOko 30 timova mladih ušlo je u proces takmičenja za fond od milion dinara nagrade obezbeđen od strane kompanija Zlatiborac, Komercijalna banka, Nes Communications, Roaming Solutions, MK Group, Kolašin prevoz, Asseco, Banka Poštanska štedionica, MTS, Sfens Pub.


Na Koridoru 10 pojačane policijske patrole | veteranpress\nNa Koridoru 10 pojačane policijske patrole\n12 Jula, 2021 12 Jula, 2021 2 min read Милорад Максимовић\nDo 15. septembra biće pojačane policijske patrole na Koridoru 10 saopštavaju iz MUP-a. Više policajaca biće raspoređeno duž auto-puta na svakom većem odmaralištu i na benzinskim pumpama.\nMožda ste i primetili da na svakoj benzinskoj pumpi na Koridoru 10 stoji jedno policijsko vozilo sa upaljenim rotacijama. Sada iz MUP-a pojašnjavaju da je reč o akciji koja je počela 30. maja i koja će trajati do 15 septembra, a u cilju bezbednosne zaštite lica i imovine na Koridoru 10 tokom turističke sezone.\n„Tridesetog maja ove godine Ministarstvo unutrašnjih poslova je donelo odluku da pokrene akciju Koridor, to znači da od tog dana, pa sve do 15. septembra imaćemo pojačan broj patrola i pojačan broj pripadnika Ministarstva unutrašnjih polova, 24 časa duž Koridora 10“, rekao je ministar unutrašnjih poslova Aleksandar Vulin.\nKako se navod,i od 30. maja do danas kroz našu zemlju prošlo blizu dva miliona turista, kao i da su se u tom periodu dogodila samo četiri krivična dela na Koridoru 10 koja su usput i rasvetljena.\n„Zahvaljujući pojačanom angažovanju policije, Koridor 10 će biti besprekorno bezbedan na našem prostoru i svi koji prolaze kroz Srbiju moći će da budu sigurni da su sačuvani, da se zakon na svakom delu naše teritorije bezuslovno poštuje”, rekao je Vulin.\nSAŠA DIMITRIJEVIĆ: Znam da karikaturom ne mogu da promenim svet, ali mogu da ukažem na ono što im je možda promaklo niskevesti.rs autor Jovana Miladinović\n31 Jula, 2021, 11:07 am\nCurrent UV-Index: 5.6475


Već treću generaciju za redom porodica Popovac se bavi vinarstvom i vinogradarstvom, tradicija blizu 100 godina. Njihovi proizvodi su isključivo od grožđa iz vlatitih vinograda.\nPosjeduju 14 hiljada čokota, a imaju i dobru saradnju sa svojim kooperantima na području Trebinja. Godišnja proizvodnja je oko 70 hiljada boca kvalitetnog vina. Proizvode vranac, žilavku, merlo i šardone, rakiju lozu i travaricu koju spravljau sa ljekovitim hercegovačkim travama.\nKao priznanje za kvalitet 2011. godine na novosadskom sajmu osvojili su zlato za žilavku, vranac i šardone, dok su se u Vršcu 2013. godine okitili se zlatnom medaljom za vino "Vranac", srebrenom medaljom za "Žilavku" i dvije bronzane medalje za vina "Merlot" i "Roze".\nNovi Sad 2013. godine donio je srebrene medalje za žilavku, merlo i šardone, s tim da se i travarica okitila srebrenom medaljom. Vinarstvo i vinogradarstvo je isključivo porodični posao, a Popovci spremaju proširenje svojih vinograda.\nVinski podrum POPOVAC - Galerija\nPridvorci 35, 89101 Trebinje\nTelefon: +387 65 298 270\nDodijeljena nagrada za drugo mjesto


Poskupeo taksi prevoz | Patak Online – Valjevo vesti\nPoskupeo taksi prevoz\nObjavljeno 5. jula 2019.\nVALJEVO- Usluge taksi prevoza u Valjevu, gde je cena vožnje bila među najjeftinijima u Srbiji, od 1. jula su poskupele. „Gradski taksi”, „Pink taksi” i „Siti taksi” su od 1. jula podigli cene svojih usluga i sada dolazak i start vozila naplaćuju 35 dinara, svaki pređeni kilometar 52 dinara, a čekanje košta 650 dinara po satu. Nove cene trebalo bi, po dogovoru predstavnika sva tri gradska taksi prevoznika, da važe za ove taksi prevoznike i korisnike njihovih usluga na teritoriji grada.\n”Gradski taksi u protekloj godini nije naplaćivao start, a cena vožnje bila je 50 dinara po pređenom kilometru. Mislim da ovo poskupljenje neće mnogo uticati na budžete korisnika taksi usluga. Na poskupljenje su nas naveli cena goriva, registracije, osiguranja i sve skuplje održavanje vozila, a pre svega želja da motivišemo vozače, koji su bili nezadovoljni zaradom u odnosu na uloženi rad. Na teritoriji Valjeva je trenutno oko 400 taksi vozača, što znači toliko i porodica, koje žive od njihovog rada. Evidentan je broj taksista koji nas napuštaju i traže druge poslove. Neizvesno je i to koliko će ih ubuduće biti, jer novi Zakon o prevozu putnika u drumskom saobraćaju, prema broju stanovnika, predviđa od 150 do maksimalnih 200 taksi vozila na ulicama Valjeva, a uz to će vozači i vozila morati da ispunjavaju određene strožije uslove”, rekao je za nedeljnik ”Napred” Ivica Živković iz „Gradskog taksija”.\nPrema poslednjim zvaničnim podacima iz Gradskog odseka za saobraćaj na valjevskim ulicama taksi prevoz obavlja 370 taksi vozila, 125 je u vlasništvu privrednih društava ili članova taksi udruženja, ostali su privatni preduzetnici.\nPrethodni članak Građani i privrednici za komunalije duguju oko 650 miliona dinara\nSledeći članak Još jedna donacija Lajkovčana iz Čikaga\n24. januara 2020. - 09:15\nASNS: Krušik ima podršku Ministarstva odbrane i Vlade Srbije\n23. januara 2020. - 10:37\nU „Krušiku“ neće biti otpuštanja radnika\n22. januara 2020. - 10:05\nJoš tri mesta za merenje aerozagađenja


Prvi sastanak Grupe za klimatsko delovanje Energetske zajednice održan je danas u Beču, nešto više od dva meseca od njenog osnivanja. Na sastanku su imenovani kopredsedavajući grupe i usvojen program rada.\nNa sastanku koji je organizovan u prostorijama Sekretarijata Energetske zajednice u Beču, učestvovali su ministri zemalja potpisnica Ugovora o Energetskoj zajednici i zemalja posmatrača za klimatsku i energetsku politiku, predstavnici Evropske komisije, think-tanks, međunarodnih finansijskih organizacija i civilnog društva.\nZa kopredsedavajuće Grupe imenovani su predsedavajuća Odbora KR fondacije i bivša evropska komesarka za klimatsko delovanje Connie Hedegaard i ministar ekologije i prirodnih resursa Ukrajine Ostap Semerak.\n“Uspostavljanje Grupe za klimatsko delovanje u okviru Energetske zajednice je pravovremena i neophodna inicijativa. Iako je međuzavisnost klimatskih promjena i energije očigledna u Ugovornim stranama, pošto je energetski sektor jedan od glavnih emitera gasova sa efektom staklene bašte, ova veza se dalje mora pojačati konkretnim alatima i instrumentima kako bi se uspešno rešavali postojeći klimatski i ekološku izazov “, rekao je Semerak.\nOn je dodao da će Grupa za klimatsko delovanje obezbediti da se ovi izazovi pravovremeno rešavaju tako što će olakšati razvoj i implementaciju klimatske politike zasnovane na najboljoj praksi EU.\nHedegaard je istakla da je “veoma važno obezbediti prostor za novu inspiraciju i otvorenu diskusiju između ministara energije i klime”. “Naš cilj je da promenimo mentalitet zatvorenosti, da podelimo iskustva i inspirišemo jedni druge kako bismo ponudili ekonomski održive predloge za energetsku tranziciju”, dodala je ona.\nNa inauguralnom sastanku, grupa je usvojila program rada sa merama koje treba da obezbede uvažavanje obaveza vezanih za klimatske promene unutar sektora i pojednostave obavezu izveštavanja o obnovljivim izvorima energije, energetskoj efikasnosti i emisijama gasova sa efektom staklene bašte.\nGrupa se takođe dogovorila da se usredsredi na pripreme za buduće sastanke UNFCCC Konferencije strana (COP) koja će se sastati u novembru 2017. godine.\nGrupa za klimatsko delovanje, koja je osnovana na Prvom neformalnom Ministarskom savetu ministara energije i zaštite životne sredine u junu 2017. godine, predstavlja platformu za saradnju predstavnika ministarstava i agencija zaduženih za energetiku, klimatske promene i životnu sredinu u okviru Energetske zajednice.\nGlavni cilj grupe je da olakša razvoj politika koje se odnose na klimatske promene i prenošenje srodnih zakona u nacionalno zakonodavstvo, da podržai njegovu primenu, kao i da osmisli ciljeve za Ugovorne strane Energetske zajednice za 2030. godinu.\nTags: energetika, Energetska zajednica, klimatske promene, životna sredina\nREAD NEXT: Izdavanje dozvola za hidrocentrale u BiH uprkos upozorenjima\nPočetna » Vesti » Životna sredina » Grupa za klimatsko delovanje Energetske zajednice definisala pravac delovanja


Trka za trofej u Luštica bay Studentskoj ligi – Mladi Nikšića\nEkipa Fakulteta za sport i fizičko vaspitanje slavila je u derbiju četvrtfinala Luštica bay Studentske lige Crne Gore u košarci protiv aktuelnog šampiona ekipe sa Elektrotehničkog fakulteta. Duel je završen rezultatom 50:24.\nProšlogodišnji šampion nastupio je oslabljen, ali to nikako ne umanjuje zasluženu i ubjedljivu pobjedu tima Fakulteta za sport i fizičko vaspitanje.\nRanije je plasman u polufinale izborila ekipa FTH Kotor savladavši Građevinski fakultet, rezultatom 50:40.\nPreostala dva polufinalista biće poznati u srijedu, 17. maja, nakon odigravanja poslednjih četvrtfinalnih utakmica.\nJuče je odigran i poslednji meč grupe D između Mašinskog i Ekonomskog fakulteta, koji je bio odložen zbog učešća na Mašinijadi, odnosno Ekonomijadi Slavili su Mašinci i tako sa maksimalnim učinkom osvojili prvo mjesto u grupi D. Ta utakmica završena je rezultatom 53:47.\nMašinski fakultet će za protivnika u četvrtfinalu imati drugoplasiranu ekipu iz grupe C, Pravni fakultet, dok će UDG kao drugoplasirana ekipa na mejdan pobjedniku grupe C, ekipi Univerziteta Mediteran. Ti mečevi na programu su u srijedu, 17. maja u sali SKC Univerziteta Crne Gore.\nPolufinalni dueli zakazani su za subotu, 20.maj.\nVišesatna isključenja struje i danas


TOB: OBILAZAK OPŠTINA STARI GRAD I RAKOVICA\nDirektor Turističke organizacije Beograda, Miodrag Popović, sastao se sa predsednicima gradskih opština Stari grad i Rakovica radi pospešivanja saradnje i dogovora oko zajedničkih programskih aktivnosti\nOBILAZAK OPŠTINE STARI GRAD\nNajznačajnije turističke atrakcije i lokacije, kao i institucije kulture, nalaze se na prostoru opštine Stari grad, zbog čega je saradnja TOB-a sa ovom gradskom opštinom od izuzetnog značaja za turizam grada. Takođe, najveći broj gradskih manifestacija, kao i onih koje organizuje Turistička organizacija Beograda, odigrava se na prostoru opštine Stari grad.\n„Saradnja TOB-a i GO Stari grad će se u narednom periodu intenzivirati u oblasti organizacije manifestacija na teritoriji ove opštine, i to većeg broja manjih manifestacija na različitim lokacijama, u čemu bi ključnu ulogu imala i Ustanova kulture Parobrod”, rekao je Miodrag Popović, direktor Turističke organizacije Beograda.\n„U fokusu će biti i ‘oživljavanje’ nekih do sada manje posećenih i zanemarenih prostora i lokacija i stavljanje istih u funkciju turizma. U pitanju su nove, rekonstruisane ili obnovljene zone gradske opštine Stari Grad”, dodao je Radoslav Marjanović, predsednik GO Stari grad.\n„Infrastrukturni projekti poput tržnog centra u Rakovici učinili su da ova opština postane značajna u ukupnoj turističkoj ponudi Beograda. Rakovica ima značajno mesto i kada su u pitanju manifestacije, imajući u vidu Rakovički karneval koji ima međunarodni karakter. Najveći potencijal za razvoj turizma ove opštine je u jezeru Resnik za koje se daljim razvijanjem sadržaja očekuje da postane jedno od omiljenih letovališta Beograđana i gostiju”, izjavio je ovom prilikom direktor TOB-a, Miodrag Popović.\nNakon sastanka u prostorijama GO Rakovica, usledio je obilazak najznačajnijih turističkih lokacija na prostoru GO Rakovica – Manastira Rakovica, jezera Resnik, Miljakovačke šume i kenotafa – spomenika knezu Mihailu Obrenoviću.\n« NIŠKA BANJA – Smeštaj Dimitrije\nKompleks veštačkih stena na Košutnjaku »


Italijani dodijelili šest mašina kopačica | Palelive.com\nPočetna Regija Rogatica Italijani dodijelili šest mašina kopačica\nItalijani dodijelili šest mašina kopačica\nROGATICA – Italijanska firma „Oksfam“ dodijelila je danas Udruženju voćara iz Rogatice šest mašina kopačica, vrijednosti više od 9.000 KM.\nNačelnik ove opštine Tomislav Puhalac rekao je novinarima da je „Oksfam“ za realizaciju ovog projekta izdvojio 70 odsto sredstava, a opština 30 odsto.\nPrema njegovim riječima, kopačice će biti podijeljene po regionalnom principu, tako da ove mašine neće koristiti samo oni poljoprivrednici kod kojih će biti na održavanju i čuvanju, već svi proizvođači maline.\nSlađana Grujičić, programer u kancelariji ove firme u Sarajevu, rekla je novinarima da je ovo jedna od aktivnosti u okviru projekta pod nazivom Podrška tržištu malih farmera u BiH, koji realizuje ova italijanska firma, uz finansijsku podršku Međunarodnog fonda za razvoj poljoprivrde IFAD.\nOna je napomenula da će projekat biti realizovan na području devet opština u Republici Srpskoj i Federaciji BiH, s ciljem jačanja poljoprivrednih udruženja, zadruga.\nPrethodni članakPoziv građanima da predaju nelegalno oružje\nNaredni članakRaspored bogosluženja za vaskršnje praznike


Čast mi je da objavim da od ove godine, već dvogodišnje izdanje ovog newslettera, dobija regionalan karakter. Zbog velikog obostranog interesovanja za ovaj vid komunikacije sa vama, razmene mišljenja i iskustava u celom Adiratic regionu, u kome poslujemo već više od 15 godina, smatramo da će ovo regionalno izdanje dostići još veći uspeh. To potvrđuju i specijalni gosti u ovom našem izdanju a to su Predrag Ćulibrk, generalni direktor m:tel-a, BiH i Ferenc Joo, podpredsednik Raiffeisen International-a. Naglasak ovog izdanja je na CRM-u kao inicijativi, bez obzira da li se radi o bankarskom ili telekomunikacionom sektoru.\nPogledajte ko su sedam novih članova našeg tima i sedam članova čiji doprinos ostvarenom rastu zaslužuje nagradu. ...dalje\nZa odjavu sa liste molim Vas da pošaljete poruku na events@adr.sas.com


Vlada TK: 653.000 KM za pomoć hotelijerstvu i ugostiteljstvu – SodaLIVE.ba | Lukavački info portal\nVlada Tuzlanskog kantona usvojila je Odluku o davanju saglasnosti na Odluku Ministarstva trgovine, turizma i saobraćaja TK o odobravanju sredstava pomoći privrednim subjektima u djelatnosti hotelijerstva i ugostiteljstva sa Konačnom listom fizičkih i pravnih lica kojima je odobrena refundacija sredstava.\nRiječ je o sredstvima u ukupnom iznosu od oko 653.000 KM na ime refundacije uplaćenih poreza i doprinosa na plaću i iz plaće zaposlenika za januar 2021. godine, privrednim subjektima u djelatnosti hotelijerstva i ugostiteljstva sa područje TK, koji se nakon okončanog postupka po Javnom pozivu za dodjelu sredstava pomoći privrednim subjektima nalaze na konačnoj listi fizičkih i pravnih lica kojima je odobrena refundacija sredstava.\nMinistar trgovine, saobraćaja i turizma TK Hamza Bešić kazao je na konferenciji za medije da se na javni poziv javilo 396 aplikanata od čega su 23 pravna lica bez poslovnih jedinica i 56 sa 106 poslovnih jedinica.\nPo njegovim riječima, sredstva će biti korištena za refundaciju poreza i doprinosa na platu zaposelnika u djelatnostima hotelijerstva i ugostiteljstva, prema određenim šiframa djelatnosti, a u cilju pomoći privrednim subjektima u saniranju ekonomskih šteta izazvanih epidemijom COVID-19.\nZa ove namjene iz Budžeta TK izdvojeno je 333.000 KM, čime je obuhvaćeno 1.037 radnika.\nKada su u potanju fizička lica i obrti iznos odobrenih sredstava je 320.000 KM, čime je obuhvaćeno 1.059 radnika, a na javni poziv je prijavljeno 275 aplikanata.


Ivanov: Izazivam Zaeva da me opozove - Jutarnji GLASnik\nMakedonski predsednik Đorđe Ivanov pozvao je premijera Zorana Zaeva da ga smeni, ukoliko uspe da obezbedi tvotrećinsku većinu u Sobranju, prenose makedonski mediji. Ivanov je reagovao na izjavu premijera Makedonije da će, ukoliko bude potrebno, pokrenuti proceduru za opoziv Ivanova, kako se ne bi dovolilo „da bilo ko koči Makedoniju na evropskom putu“.\nFoto: AP/ Boris Grdanoski\n„Pozivam gospodina Zaeva da, sa istom dvotećinskpom većinom koja je potrebna za promenu Ustava, odmah pokrene postupak za utvrđivanje odgovornosti predsednika Republike, odnosno impičment“, naveo je Ivanov.\nMakedonski predsednik, koji se oštro suprotstavio dogovoru Atine i Skoplja prema kojem će se zemlja ubuduće zvati „Republika Severna Makedonija“, rekao je da njegov stav prema sporazumu Zaeva i grčkog premijera Aleksisa Ciprasa ostaje nepromenjen uprkos „pretnjama i pritiscima“.\nMakedonija i Grčka su, posle 27 godina diplomatskog nadmurdivanja, postigle sporazum prema kojem će se Makedonija ubuduće zvati „Republika Severna Makedonija, što je pokrenulo talas negovovanja opozicionih stranaka u obe države.\nTagged ĐORĐE IVANOV, ZORAN ZAEV


Audicija za pevače i plesače “Ritma Evrope” 26. januara u Dimitrovgradu - Far\nU okviru najvećeg dečijeg muzičkog takmičenja “Ritam Evrope”, 26. januara u 14:00 časova, u Centru za kulturu u Dimitrovgradu, održaće se audicija za pevače i plesače.\nOdabrani će imati priliku da svoj vrhunski talenat za pevanje i ples usavršavaju tokom šestomesečnih priprema sa trenerima glasa, kao i sa umetničkim direktorima scenskog performansa. Darovite mlade ljude mogu prijaviti škole, kulturno-umetnička društva, dirigenti horova, umetnički direktori i drugi iz sveta plesa i muzike, ali se mogu prijaviti i pojedinci izvan ovih ustanova.\nTakmičenje je za mlađe učesnike, uzrasta od 12 do 20 godina, koji pevaju na jeziku jedne od zemalja Evrope, Izraela i Australije. Ukupan broj gradova predstavnika – takmičara je najviše 24 u jednoj zemlji, a najmanje 12. Završno takmičenje bi trebalo da se održi u maju ili junu uz direktan TV prenos.\n“Ritam Evrope” se emituje na televiziji sa nacionalnom pokrivenošću i ima tradiciju dugu već 10 godina. Podržano je od strane ambasadora zemalja Evrope, Izraela i Australije.\nAudicije će još biti održane i u drugim gradovima Srbije poput Bosilegrada, Pirota, Leskovca, Knjaževca, Novog Sada, Ćuprije, Loznice, Šida, Medveđe, Vrbasa i Titela.\nPobednik takmičenja određuje se sabiranjem SMS glasova i glasova žirija gradova učesnika, uz mogućnost dodeljivanja stručnog žirija od strane festivala “Ritam Evrope”.\nViše o samom takmičenju i pravilima na sajtu www.theeurope.eu .\nFoto: fejsbuk stranica “Srbija u Ritmu Evrope”\nRok koncert u Dimitrovgradu Susret: Dimitrovgradski rok bend “Imagination theory“ Program prevencije vršnjačkog nasilja “Zato što te se plašim” u Dimitrovgradu VIDEO: Festival duvačkih orkestara “Caribrod” po treći put u Dimitrovgradu\nAudicijacaribrodCentar za kulturudecaDimitrovgradMuzikaRitam Evropetakmičenjetalenat


Testiranja /Izum budućnosti: Razvili mobitel koji funkcionira bez baterije / Radio Sarajevo\n05. 07. 2017. u 23:00:00 Radiosarajevo.ba\nNauka konstantno napreduje i revolucionarna otkrića postala su svakodnevica. No, nakon što je objavljeno da bi se uskoro mogao pojaviti mobilni telefon koji ne koristi bateriju, interesovanje javnosti je usmjereno ka Univerzitetu u Washingtonu.\nNaime, svima je poznato da novi pametni telefoni zahtijevaju veliku količinu energije, no naučnici iz Washingtona su pokazali da bismo se u budućnosti mogli riješiti vezanosti za baterije, kao izvora energije, piše IFLScience.\nNaučnici tim iz Washingtona uspio je do sada demonstrirati glasovni poziv od telefona bez baterija do smartphonea s Androidom.\n"Pretvaranje analognog ljudskog govora u digitalni signal zahtijeva trošenje velike količine energije. Ako možete da komunicirate korištenjem analogne tehnologije itekako ćete uštediti", kazao je Vamsi Talla, jedan od izumitelja ovog uređaja.\nU ovim trenucima tim radi na poboljšanju kvaliteta u odvijanju poziva i izum trenutno funkcionira poput walky-talkya, pa morate da pritisnete dugme da biste se prebacili s govora na slušanje i obrnuto, a planiraju uvesti i e-ink displej koji bi omogućio slanje poruka. Ipak, da bismo vidjeli da li će ovaj izum zaživjeti u stvarnosti morat ćemo sačekati još neko vrijeme.\nTagovi: mobiteli video tehnologija\nApple / Naredni iPhone mogao bi imati opciju 3D prepoznavanja lica\nUmjetna inteligencija / I robot ima dušu: Sastavite sopstvenu kafansku pjesmu uz Kafanabot\nFan Edition / Reciklirani Galaxy Note 7 imat će nove dijelove


Batut: Umrlo šest osoba od groznice Zapadnog Nila - Dnevni list Danas\nPočetna » Društvo » Batut: Umrlo šest osoba od groznice Zapadnog Nila\nBatut: Umrlo šest osoba od groznice Zapadnog Nila\nOd groznice Zapadnog Nila u Srbiji je dosad umrlo šest osoba, a bolest je potvređena kod njih 44. Umrle osobe su bile stare između 68 i 81 godinu i imale su neko hronično oboljenje. Oboleli su sa teritorije Južnobanatskog, Severnobanatskog, Sremskog okruga i Beograda.\n0Piše: K. Ž. 26. septembra 2012. 18.57\nInstitut za javno zdravlje „Batut“ saopštio je da su osobe kod kojih je potvrđeno prisustvo virusa uzrasta od 17 do 82 godine, ali da je 80 odsto njih starije od 50 godina, sa nekim hroničnim oboljenjem, odnosno spada u kategoriju sa povećanim rizikom od težeg oblika bolesti. Dvoje umrlih je sa teritorije Južnobanatskog okruga, dok je četvoro preminulih iz Beograda.\nU svim slučajevima u pitanju su osobe koje nisu putovale van zemlje u periodu inkubacije virusa, koja traje od tri do 14 dana. Infekcija virusom je prvi put registrovana na teritoriji Srbije u julu ove godine.


Opština Alibunar - oficijelna prezentacija - RADNI SASTANAK PREDSEDNIKA OPŠTINE SA PREDSTAVNICIMA NIS-a\nRADNI SASTANAK PREDSEDNIKA OPŠTINE SA PREDSTAVNICIMA NIS-a\nPredsednik Opštine Alibunar Predrag Belić i njegovi saradnici sastali su se danas sa delegacijom kompanije „NIS“ povodom nove etape seizmičkih ispitivanja na teritoriji naše opštine.\nU sklopu istraživanja nafte i gasa, predstavnici kompanije NIS prezentovali su projekat „3D seizmika Južni Banat“ kojim započinju geofizička istraživanja na području opštine Alibunar, konkretno u mesnim zajednicama Vladimirovac i Seleuš.\n„Želim ovom prilkom da izrazim iskreno zadovoljstvo povodom novog početka saradnje i projektnih radova koje sprovodite. Posmatrajući prethodna iskustava u kojima ste kao odgovorna kompanija ispoštovali sve dogovore, opravdano verujem da će i ova saradnja teći u odličnom pravcu. Takođe, očekujem da će vam stanovnici naše opštine, u duhu dobrih domaćina, izaći u susret da što brže i efikasnije obavite vaša istraživanja na obostranu korist, ali i u korist šire društvene zajednice“, istakao je Predrag Belić.\nProjektovana 3D seizmička ispitivanja imaju za cilj pronalaženje novih ležišta nafte i gasa. Prilikom sastanka, predstavnici obe strane su se složili da je najvažniji interes građani, te da se u mestima u kojima se izvode radovi, meštani ne osete ni jedan problem tokom realizacije projekta. Dogovor obe strane je da se na predstojećim sastancima, pored osvrtanja na presek stanja toka projekta, razgovara i o mogućnostima za unapređenje odnosa i oblastima u kojima jedni drugima pomenute strane mogu biti od koristi.\nPlanirano je da projekat bude realizovan u periodu od novembra 2017. do polovine aprila 2018. godine, a u mesnim zajednicama su otvoreni informativni punktovi gde građani mogu da dobiju dodatne informacije o radovima, kao i da dostave svoje sugestije, svakog radnog dana od 8-14 časova.


Najteži deo posla je urađen, a preostale su još finese, pa nema sumnje da će u oktobru most Zemun-Borča, po završetku pristupnih saobraćajnica, moći da primi i prva vozila. Da ne bude zabune, ako bi neko slučajno već danas pokušao da ga prepešači, to ne bi mogao ni zbog revnosnih čuvara gradilišta sa obe\nNajteži deo posla je urađen, a preostale su još finese, pa nema sumnje da će u oktobru most Zemun-Borča, po završetku pristupnih saobraćajnica, moći da primi i prva vozila. Da ne bude zabune, ako bi neko slučajno već danas pokušao da ga prepešači, to ne bi mogao ni zbog revnosnih čuvara gradilišta sa obe strane reke, tako i zbog žica, cevi, blokova i sličnog građevinskog materijala.\nReporteri “Blica” juče oko 14 sati zatekli su tek nekoliko kineskih radnika na mostu. Izgledali su kao da nadgledaju do sada urađeno ili se pripremaju za sledeći poduhvat. Stanari zemunske obale Dunava šale se da ni u prethodne dve godine nisu baš često viđali radnike na ovom gradilištu, da bi samo pre neki dan ugledali spojeni most. Međutim, činjenica je da se neumorno radilo. Pre nego što se počelo sa spajanjem obala, graditelji su pobili 26 šipova na dubinama ispod dna Dunava. Pomoćni most sa borčanske strane, dug 781 metar, gradio se pobijanjem čeličnih cevi na koje je postavljena metalna konstrukcija široka sedam metara, a sa zemunske strane pomoćni most dug 190 metara građen je sa reke, pomoću barži.\nSledeća ⇨ Promocija Kantonskog sajma\nPrethodna ⇦ Sutra spajanje mosta Zemun-Borča (VIDEO)


Husović i Ozan očekuju povećanje turskog kapitala u Crnoj Gori - CdM\nHusović i Ozan očekuju povećanje turskog kapitala u Crnoj Gori\nIako je već prisutan zavidan nivo kapitala iz Turske u Crnoj Gori, očekujemo da se taj nivo značajno povećati u narednom periodu, saglasni su potpredsjednik Vlade Rafet Husović ambasadorka te zemlje Songul Ozan.\nHusović se zahvalio na posjeti i posebno na odnosu ambasade na čelu sa ambasadorkom Ozan u unapređivanju saradnje između Crne Gore i Turske.\n“Veoma smo zadovoljni intezitetom saradnje države Crne Gore sa državom Turskom. Naši partnerski odnosi su za rezultat imali značajnu saradnju u svim oblastima a posbno oblasti ekonomije, kulture, obrazovanja i zdrastva. Svjedoci smo da svakodnevno imamo nove investitore iz Turske i to nas posebno raduje”, kazao je Husović.\nOzan je zahvalila na toplom prijemu i zahvalila na iskrenoj i prijateljskoj podršci u uspostavljanju dobrih odnose između dvije države.\n“Očekujemo da će Crna Gora postati prva naredna članica Evropske unije, čime se pospješuje veliko interesovanje investitora iz Turske. Iako je već prisutan zavidan nivo kapitala iz Turske u Crnoj Gori, očekujemo da se taj nivo značajno povećati u narednom periodu”, istakla je Ozan.\nTagsinvestitori Rafet Husović Songul Ozan Turska Vlada Crne Gore\nDa makar dovedu moćne turske kompanije i fabrike da se nešto proizvodi ovako mala preduzeća prodavnice, restorane\nTesko, bez ako budemo ignorisali stavove EU.


SAD aktivno podržavaju reforme i proces evropskih integracija - srbijausrcu\nby srbijausrcu November 25, 2020, 3:44 am 1.3k Views\nAmbasador SAD u Beogradu Entoni Godfri danas je u razgovoru sa ministarkom za evropske integracije Jadrankom Jokismović izrazio podršku Srbiji u sprovođenju strateških planova i aktivnosti na putu ka članstvu u EU i dodao da će vlada SAD investiranjem u infrastrukturne projekte doprineti snažnom ekonomskom povezivanju Zapadnog Balkana.\nU razgovoru je zajednički ocenjeno da sve aktivnosti usmerene na postizanje političke i ekonomske unutrašnje stabilnosti, značajno doprinose da Srbija postane najatraktivnija zemlja za investicije u regionu, saopšteno je iz vladine Kancelarije za saradnu s medijima.\nJoksimović i Godfri razgovarali su o procesu pristupanja Srbije EU, pitanjima bilateralne i regionalne saradnje, a pre svega o realizaciji američke razvojne podrške reformama u Srbiji.\nTakođe je bilo reči o koordinaciji projekata koje u Srbiji finansiraju brojni međunarodni i bilateralni donatori sa onima u koje će se uključiti američka Međunarodna razvojna finansijska korporacija (DFC), koja se od nedavno etablirala u Beogradu, dodaje se u saopštenju.\nJoksimović je upoznala američkog ambasadora sa prioritetima vlade kada je reč o evropskom putu Srbije, pre svega u kontekstu planova za ubrzanje sprovođenja sveobuhvatnih reformi na tom putu.\n“U toku pandemije, ekonomska stabilnost i dalji privredni rast važan su zadatak koji Srbija sprovodi i čemu stremimo, jer smo svesni činjenice da samo snažna tržišna ekonomija može da građanima olakša ovu globalnu krizu”, rekla je Joksimović.\nOna je naglasila da će “prioritet biti i unapređenje vladavine prava, bolji rad javne uprave i jačanje lokalnih samouprava” – sve ono na čemu Srbija partnerski radi i što sprovodi uz značajnu pomoć vlade SAD.\nUz zahvalnost na podršci koju su SAD do sada pružile Srbiji u borbi protiv kovid-19, Joksimović je istakla značaj projekata kojima se finansira reforma pravosuđa i efikasnost sudstva, zatim unapređenje regulatornog okvira u medijskoj sferi, podrška privrednim subjektima da budu konkurentniji na tržištu, ženskom preduzetništvu, kao i poboljšanju energetske efikasnosti, navodi se u saopštenju.


Nemanja Stevanović se sprema za iskušenje protiv Zvezde, hoće li se vratiti u Partizan? - Sportske.net\nNemanja Stevanović se sprema za iskušenje protiv Zvezde, hoće li se vratiti u Partizan?\nIskusni golman ponovo izbio u prvi plan na početku ove sezone u dresu Čukaričkog.\nKartoni postaju sve veći problem za Zvezdu i Partizan, ko bi mogao da propusti revanše u plej-ofu?Valeri Božinov traži novi klub, odavno nije bio spremniji!?Partizanu treba snaga koja pomera ''Parni valjak''!Bivši defanzivac Partizana detaljno analizirao Zvezdinog rivala, odakle joj preti najveća opasnost?Na čemu Mirković insistira i gde je Partizan najjači?\nPosle odličnih partija u finišu Partizanove šampionske sezone 2016/17, a posebno u finalu Kupa protiv Zvezde, očekivalo se da Nemanja Stevanović zadrži mesto među stativama u ekipi Partizana.\nMeđutim, priliku je ponovo dobio Filip Kljajić, a posle njegovih kikseva protiv Olimpijakosa, angažovan je naš reprezentativni golman Vladimir Stojković i postalo je jasno da će Stevanović morati da se načeka na neku novu priliku u redovima crno-belih.\nPotom je otišao na pozajmicu u Rad, a od ovog leta je u Čukaričkom, takođe kao pozajmljen igrač.\nSvestan je da zbog jake konkurencije i dalje ne bi mogao da se izbori za mesto u Partizanu, ali...\n''Branio sam u Partizanu sedam mečeva, zaključno sa finalom Kupa Srbije, u kojem smo osvojili trofej pobedom nad Crvenom zvezdom. Potom sam prosleđen na pozajmicu Radu, bio sam tamo pola godine.\nImam želju da se vratim u Partizan, imam još dve godine ugovora. Jasno mi je da je tamo jaka konkurencija, i da iskreno dok je Stojković u Humskoj nema ni potrebe da se vraćam.\nZa minut sam se dogovorio sa predsednikom kluba Galetom. Čukarički, sa takvom organizacijom kakvu ima, se ne odbija. Dogovorili smo pozajmicu na godinu dana, pa ćemo videti za dalje'', jasan je Stevanović.\nI u Čukaričkom ima odličnu konkurenciju u Beliću, ali za sada je u prednosti kod trenera Sima Krunića.\nProtiv Proletera je proteklog vikenda sačuvao mrežu u pobedi od 1:0, ali već u sledećem kou ga očekuje mnogo veće iskušenje - gostovanje Crvenoj zvezdi na ''Rajku Mitiću''.\n''Moraćemo mnogo bolje protiv Zvezde na njihovom stadionu. Nedostajalo nam je nekoliko igrača, Kiso na sredini terena, opet pohvalio bih i Zorića kako je ušao u meč'', ističe Stevanović.


Čestice plastike u vodama Mađarske\nEvropa se svake godine bori sa količinom između 25 i 26 tona plastičnog otpada. Značajan deo toga, dospeva u prirodne eko-sisteme, u vodu i izaziva sve veću štetu.\nStručnjaci su na tačkama za uzorkovanje u slivu Dunava i Tise kontrolisali koncentraciju plastičnih materija. Na osnovu ispitivanja uzoraka može se reći da je u reci Ipolj zabeleženo najniže, a u Dunavu najviše prisustvo čestica mikroplastike. Ispitivanja su osvetlila i podatak da je u najvećoj količini prisutna industrijska, plastika značajno kraćeg životnog ciklusa, odnosno polietilen, čestice polipropilena i polistirola.\nKoronavirus Mađarska: preminula 193 pacijenta, 5.525 novozaraženih\nU Mađarskoj korona ne jenjava\n15:10, Frissítve: 15:17\nSolidarni bazar garderobe za ugrožene\nU Omladinskom centru CK13 u Novom Sadu održan je dobrotvorni vašar garderobe. Prihod od kupovine biće doniran grupi „Kuhinja solidarnosti" koja svakog utorka priprema tople obroke za ugrožene.\nKako izgleda Subotica nakon novih mera zatvaranja\nJuče od 17 časova u Srbiji su stupile na snagu nove protivepidemiološke mere. Do ponedeljka rano ujutru mogu biti otvorene samo apoteke, benzinske stanice i prodavnice namirnica.\nU Mađarskoj je za jedan dan preminulo 193 pretežno starijih, hroničnih bolesnika, a kod 5.525 građana otkrivena je zaraza koronavirusom – objavljeno je na sajtu koronavirus.gov.hu.


Iseljavanje mladih neće zaustaviti radna grupa - Naši u svetu\nObjavljeno 12/01/19 u 18:00\nBEOGRAD – Tim stručnjaka koji bi trebalo da oformi Ministarstvo za rad da bi se sprečio odlazak mladih neće mnogo pomoći da se zaustavi iseljavanje, rekao je konsultant Mreže za poslovnu podršku Dragoljub Rajić.\n„Odliv radne snage ne mogu zaustaviti neke ad hok (samo za ovu svrhu) mere. Ljudi odlaze iz Srbije, ne samo zbog niskih plata, već i zato što je loša organizacija cele države“, rekao je Rajić.\nMinistarstvo za rad najavilo je da će sredinom ovog meseca biti formiran tim koji će predložiti mere za ostanak mladih i povratak onih koji su otišli, a činiće ga predstavnici Srpske akademije nauka i umetnosti, ministarstava, univerziteta, Privredne komore Srbije, Unije poslodavaca Srbije i Nacionalne alijanse za lokalni ekonomski razvoj.\n„Ljudi sada više putuju i vide kako države funkcionišu. Vide da su bolje organizovane i bivše republike i zemlje u okruženju, pa i Bugarska koja je bila gora od Srbije. U Srbiji čovek svaki dan ima stres zbog nečega, čekanja kod lekara, kolapsa u saobraćaju zbog čega kasni da uzme dete iz vrtića i niza drugih stvari, pa odlaze sa celom porodicom i kada imaju pristojne plate“, navodi Rajić.\nPodsetio je da su u Srbiji velike i unutrašnje migracije jer stanovništvo iz nerazvijenih sredina beži u Beograd, a Bugarska je to rešila različitim stopama poreza i doprinosa kako bi zadržala stanovništvo u manjim gradovima. On je ocenio da bi jedna od mogućih mera mogla biti smanjenje poreza i doprinosa jer to opterećenje u istočnoj Evropi u proseku iznosi oko 40 odsto.\nProsečne plate u Srbiji o kojima priča predsednik Vučić odavno bi, smatra Rajić, dostigle 500 evra da je napravljena reforma poreskog sistema i da su smanjena opterećenja pa bi poslodavci povećavali plate da bi zadržali radnike.\nReprezentativac Austrije srpskog porekla neće se radovati ako postigne gol protiv…


Izložba: Rođenje humanoidne robotike - MediaSfera\nU Muzeju nauke i tehnike – Beograd (Galerija “Aleksandar Despić”, Dobračina 51) u četvratak 21. decembra biće otvorena izložba „Rođenje humanoidne robotike: 50 godina Centra za robotiku Instituta „Mihajlo Pupin“ posvećena najstarijoj laboratoriji za robotiku u Jugoistočnoj Evropi, autora Ivana Stanića, kustosa Muzeja.\nIzložbom se ukazuje na značaj Centra za robotiku, na njegova fundamentalna istraživanja i doprinos razvoju robotike u svetu. Istaknuti rezultati su ostvareni na polјu humanodine robotike: matematički modeli, softverska rešenja, analiza stabilnosti, dizajn kontrole i dvonožno kretanje. Centar je prepoznat u svetu kao kolevka moderne robotike čija su istraživanja tokom sedamdesetih i osamdesetih godina 20. veka uticala na razvoj robotike širom sveta, posebno u Japanu, Americi i Rusiji.\nIzložba će trajati od 21. decembra do 31. januara 2018. godine.\nTagovihumanoidne Ivan izlozba robotike Rođenje Stanić


Papa je rekao da su Jevreji decenijama tražili otvaranje tajnih arhiva Vatikana\n“Arhive će biti otvorene 2. marta 2020”, objavio je papa Franja.\n‘Naslijeđe pape Pija XII tretira se s predrasudama’\nRekao je da se “Crkva ne boji istorije”, dodajući da se nasleđe pape Pija XII tretira sa određenim predrasudama i preterivanjem.\n“Više od 30 godina AJC je pozivao na otvaranje tajnih arhiva Vatikana iz perioda Drugog svetskog rata”, rekao je rabin Dejvid Rouzen, internacionalni direktor AJC-ja za međureligijske poslove.\n“Naročito je važno da eksperti iz vodećih instituta Izraela i Sjedinjenih Američkih Država, koji se bave proučavanjem holokausta, koliko god je moguće, objektivno procene istorijske zapise iz tih strašnih vremena, da priznaju i neuspehe, jednako kao i hrabre napore učinjene tokom holokausta”, rekao je Rouzen agenciji Rojters.\nU Vatikanu je završen višednevni samit Katoličke crkve na kojem se raspravljalo o seksualnom nasilju unutar crkve. Papa Franjo poručio je da će se krajnje ozbiljno suočiti sa zlostavljačima i onima koji ih prikrivaju.\nSkup je ocijenjen historijskim iskorakom u borbi protiv sve češćih skandala i optužbi da crkveni službenici zlostavljaju maloljetnike.\nRavnodušnost je virus koji je opasno zarazan u naše vrijeme, kaže poglavar Rimokatoličke crkve.


Objavljeni rezultati za 2020. - tržište osiguranja ostvarilo rast uprkos pandemiji - Sve o osiguranju\nObjavljeni rezultati za 2020. – tržište osiguranja ostvarilo rast uprkos pandemiji\n11. maja 2021.\tVesti 729 Pregleda\nUkupna premija na tržištu osiguranja u 2020. godini iznosila je blizu 110 milijardi dinara, podaci su koje je objavila Narodna banka Srbije. Rast premije je bio 2,3 odsto (u 2019. je ukupna premija bila 107 milijardi dinara), što se može smatrati uspehom s obzirom na to da je godinu za nama obeležila pandemija i da su pojedina tržišta u regionu zabeležila i pad premije.\nNajveću premiju i dalje generiše Dunav osiguranje i to 29,7 milijardi dinara što čini oko 26 odsto od ukupne premije na tržištu. Ova osiguravajuća kuća je ostvarila blagi rast premije koja je 2019. iznosila 28,4 milijarde dinara.\nNa drugoj poziciji nalazi se Generali osiguranje sa premijom od 22,1 milijardu dinara, dok je Wiener Städtische osiguranje prvi put godinu završilo na trećoj poziciji, pomerivši se tako na lestvici za korak više sa premijom od 13,2 milijarde dinara. DDOR Novi Sad „diše za vratom“ pomenutoj osiguravajućoj kući sa premijom od 13,09 milijardi dinara. Oba osiguravajuća društva ostvarila su rast premije u prethodnih godinu dana u odnosu na 2019. godinu pokazuju podaci NBS. Na petoj poziciji je Triglav osiguranje sa premijom od 7,1 milijardi dinara što je takođe više nego 2019.\nNajveći rast u 2020. u odnosu na 2019. je ostvarilo Globos osiguranje, koje je sa premije od 260 miliona dinara u 2019. godini, prošle godine ostvarilo premiju od čak dve milijarde dinara. Ovo osiguravajuće društvo je krenulo sa munjevitim rastom otkad ga je preuzela kompanija “British motors doo” (vest o preuzimanju možete da pročitate na sledećem LINKU.)\nNa srpskom tržištu osiguranja posluje 16 osiguravajućih kompanija. Poslednjih godina bio je prisutan trend akvizicija i preuzimanja. Ipak, to se nije dešavalo tokom 2020. te je broj kompanija ostao isti kao i 2019.\nPrethodni tekst Wiener Städtische osiguranje: rast duplo veći od rasta tržišta\nSledeći tekst Sava osiguranje pokrenulo inicijativu „Srce za svet“


Časovi fizičkog vaspitanja na bazenu\nEkonoska srednja škola "Bosa Milićević" usled restitucije ostala je bez sale za fizičko vaspitanje. Problem nedostatka prostora rešen je na taj način što će SRC Prozivka omogućiti đacima korišćenje novog zatvorenog bazena u određenim terminima za 45 đaka (spojeni razredi) uz obavezno prisustvo profesora. Đacima će plivanje biti zamena za deo fizičkih aktivnosti koji više ne mogu obavljati u školi.\nPo rečima Nemanje Simovića, člana gradskog veća zaduženog za sport, sada se vidi koliko je značilo gradu izgradnja sportske infrastrukture u poslednjih nekoliko godina. Gradska samouprava našla je rešenje za ekonomsku srednju školu ustupivši zatvoreni bazen na korišćenje. Pored bazena đaci ove škole će nastavu fizičkog vaspitanja obavljati na rekonstruisanim i obnovljenim terenima u Prvomajskoj ulici, u novom stonoteniskom centru u Hali sportova i na Gradskom klizalištu.\nDr. Etele Jerenkić, član gradskog veća za obrazovanje istakla je važnost fizičke aktivnosti za decu i obrazložila pozitivne aspekte plivanja na razvoj mladih ljudi. Igor Bem direktor srednje ekonomske škole "Bosa Milićević" zahvalio se gradskoj vlasti na ovakvom vidu saradnje.\nBoris Vugdelija upravnik bazena SRC "Prozivka" je naglasio da će se svi zaposleni potruditi da budu dobri domaćini a ujedno je pozvao i druge škole da se jave ukoliko imaju slične probleme.


MODEL ZA 2015. - ŠTEDNJA I PRIVREDNI RAST: Da i Srbiji ne pukne kaiš - Nira Press\nPočetna » MODEL ZA 2015. – ŠTEDNJA I PRIVREDNI RAST: Da i Srbiji ne pukne kaiš\nDa je važno pronaći i neku vrstu fiskalnih stimulansa u situaciji kada se štedi i kada je privreda u recesiji, svedoči i jedna analiza Svetske banke. Oni to stručno nazivaju „fiskalni prostor”, a taj termin definišu kao „mogućnost raspolaganja budžetskim resursima u specifične svrhe… bez ugrožavanja održivosti fiskalne pozicije zemlje i njene ekonomije“. Koliko smo mi blizu ili daleko od takvog rešenja\nKad je Aleksis Cipras, lider grčke levičarske partije, pobedio na izborima, Srbija je slavila. Toliko da je to zasmetalo čak i premijeru Aleksandru Vučiću koji je za strane medije istakao da je Siriza popularnija od njega, a za domaću agenciju Tanjug naglasio kako on nije zagovornik lakih rešenja. Slaveći činjenicu da je Grčkoj od prevelike štednje pukao kaiš, ovdašnja javnost odmah je krenula u potragu koja je srpska partija – Siriza. Ako mere koje Aleksis Cipras predlaže (povećanje plata, subvencionisanje kredita, besplatno zdravstvo, nacionalizacija banaka) iziskuju značajno povećanje potrošnje, a grčki javni dug je 320 milijardi evra, odnosno više od 175 odsto nacionalnog kolača, nije li onda Srbija u prošlosti imala nekoliko Siriza, s obzirom na to da se vodila politika prekomerne potrošnje?!\nSrboljub Antić, nekadašnji predstavnik Srbije u Međunarodnom monetarnom fondu (MMF), u šali kaže da Srbija od devedesetih godina ima Sirizu.\n– Ovde nije bitno da se nešto proizvede, već da se potroši ili da se dobije nešto od države, a da se ne radi. Srbija je godinama trošila 10 odsto više nego što stvori, i od Drugog svetskog rata nismo ostvarili suficit tekućeg računa. Dogodilo nam se samo jednom od 2000. godine naovamo da smo imali višak u državnoj kasi. I to je, moram da kažem, prava Siriza na delu – kaže Antić.\nTa opcija u Grčkoj ima ograničeni rok trajanja, jer se za ekonomski problem našlo političko rešenje, koje se kod nas pojavljuje kao uvezena alternativa aktuelnoj politici stezanja kaiša.


Mert Akaj: Iz Evrolige u Dinamik\nKK DYNAMIC VIP PAY sa zadvoljstvom saopštava da je ugovor sa našim klubom potpisao mladi reprezentativac Turske Mert Akaj, jedan od najtalentovanijih mladih evropskih igrača. Mert je prošao pripremni period sa Dinamikom, i nakon kraćeg zastoja u administrativnim procedurama, odigraće prvu zvaničnu utakmicu u Nedelju protiv Borca iz Čačka.\nMert ima 19 godina, visok je 196cm i igra na poziciji plejmejkera. Prošle godine je nastupao za tursku Darušafaku, gde je u okviru Evrolige beležio prosečno 11 minuta po meču uz 3 poena po utakmici.\n„Želim da istaknem da sam jako srećan što sam u Dinamiku i uzbuđen sam što ću zaigrati u nedelju. Iako je Dinamik mlad klub, prisutna je porodična atmosfera i osećam se odlično. Osim mojih saigrača koji su mi dosta pomogli, trener Miro Alilović je jedan od glavnih faktora zbog kojih sam odlučio da dođem u Beograd. Njegovo iskustvo u razvoju igrača mi puno znači i mislim da ću tako najbolje ostvariti svoj cilj – igranja košarke na najvišem nivou u Evropi. Naš cilj je da sezonu završimo na vrhu tabele u domaćoj i regionalnoj ligi, kao i da igramo košarku kojoj ćemo uživati i mi i publika. Nisam bio siguran kako ću se adaptirati u Beogradu, ali sam se jako brzo navikao. Grad je veoma lep, kao manja verzija Istambula i presrećan sam što sam ovde.“\nDinamik će u Nedelju u 19.00 u Hali Sportova na Novom Beogradu igrati derbi Košarkaške lige Srbije protiv ekipe Borca iz Čačka, koja je verovatno jedna od najvećih rivala dorćolaca u borbi za prvo mesto na tabeli. Izvor KK Dynamic VIP PAY


Predstavljen Izvještaj o ostvarivanju prava mentalno oboljelih lica lišenih slobode\nPolovina muške i trećina ženske populacije u Zavodu za izvršenje krivičnih sankcija (ZIKS) ima dva ili više dijagnostikovnih mentalnih poremećaja, od kojih su najčešći poremećaji ličnosti i oni uzrokovani upotrebom psihoaktivnih supstanci.\nIzvještaj su danas u ZIKS-u predstavili zamjenica Zaštitnika Zdenka Perović i direktor Ziks-a Milan Tomić.\nZamjenica Perović je ukazala da su, prema stavu Evropskog suda za ljudska prava, mentalno oboljela lica lišena slobode posebno ranjiva kategorija i nijesu u stanju uvijek da se jasno izraze ili uopšte požale na subjektivne posledice određenog postupanja prema njima .\n„Stoga im je potrebno posvetiti posebnu pažnju. U tom smislu, danas smo se okupili da pohvalimo uočeni napredak u oblasti zaštite mentalnog zdravlja u Zavodu i da ukažemo na izazove u praksi, koje tek treba da prevaziđemo“, navela je ona.\nTokom pripreme Izvještaja predstavnici Institucije razgovarali su sa oko 300 zatvorenika, dok je anketirano 105.\n„Sagledavajući opšte stanje, primijećeno je da je gotovo kod polovine zatvorske populacije, kod 480 lica, dijagnostikovan neki vid mentalnog oboljenja ili poremećaja. Podatak da je kapacitet Specijalne bolnice u Kotoru oko 240 kreveta, dodatno ilustruje neodložnu potrebu formiranja zatvorske bolnice, kako je to i planirano strateškim dokumentima Ministartva pravde“, kazala je zamjenica Perović.\nKako je dodala, u Zavodu su anagažovana dva psihijatra koji dnevno obave i do 10 pregleda, kao i da je u praksi zabilježeno čekanje na psihijatrijski pregled.\n„Sa druge strane, u Zavodu, u decembru 2017. godine, na mjeru obaveznog liječenja čekala 82 zatvorenika , usled nedovoljnih kapaciteta u Specijalnoj bolnici za psihijatriju u Kotoru. Ove činjenice ukazuju na potrebu da se preispitaju postojeći kadrovski kapaciteti i preduzmu mjere za unaprijeđenje ostvarivanja psihijatrijske zaštite u Zavodu, u mjeri mogućeg, a do trajnog rješenja ovog problema“, dodala je Perović.\nOna je napomenula i da zadržavanje zatvorenika u ustanovama gdje ne mogu dobiti odgovarajuću zdravstvenu njegu, nije prihvatljivo.\nU Izvještaju je konstatovano da u sektoru za tretman rade dva psihologa, koji obavljaju poslove realizatora tretmana, ali i da u Zavodu ne postoji program za rano prepoznavanje suicidalnog rizika, odnosno za prevenciju i sprječavanje samopovrijeđivanja i samoubistva.\nTakođe se navodi da neadekvatan ambijent i zatvorska atmosfera može negativno da utiče i na osobe koje nemaju zdravstvene smetnje, a posebno na osobe koje imaju problema sa zdravljem.\nZamjenica Perović je dodala i da statistike pokazuju da veći broj zatvorenih lica obole u zatvorima, iako na slobodi nijesu imali smetnje, „što potvrđuje da je zatvorska sredina podsticajno djelovala da se manifestuju simptomi i razvije i bolest“.\nOna je kazala da prema podacima dobijenim od zdravstvene službe u periodu od 2014. do kraja 2017. godine u Zavodu nije bilo samoubistava, dok su zabilježena dva pokušaja i to po jedan 2014. i 2015. godine.\nPerović je saopštila da se u Zavodu i dalje primjenjuje sredstvo prinude – vezivanje mentalno oboljelih, zavisnika od opojnih droga i drugih lica u kriznim stanjima, iako prethodno Ministarstvo pravde nije propisalo pravila o primjeni ovih sredstava, kako je Zaštitnik preporučio u decembru 2015. godine.\n„Na osnovu uvida u Protokol fiksacije za 2017. godinu, zaključuje se da vezivanje prosječno traje nekoliko sati. Podsjećamo da trajanje ove mjere treba da se mjeri minutima, a ne satima, kao i da je pacijentima koji pate od akutne psihoze ili teške depresije potrebno obezbijediti neodložno liječenje u psihijatrijskoj ustanovi“, rekla je ona.\nNavela je i da su medicinske sestre/tehničari prošli obuku za obavljanje humane fiksacije, ali da su u praksi uočeni problemi u primjeni naučenog humanog vezivanja, a potpuno je izostala opšta edukacija iz oblasti psihijatrije.\nPerović je kazala da Zaštitnik preporučuje Ministarstvu pravde da u saradnji sa Ministarstvom zdravlja preduzme korake kako bi se licima koja borave u Zavodu, a koja pate od akutne psihoze ili teške depresije, obezbijedilo odgovarajuće liječenje u bolničkim uslovima, kako izričito glasi i međunarodni standard - što je prije moguće.\n„Koristim priliku da napomenem da smo prilikom prikupljanja informacija za izradu ovog izvještaja imali punu podršku zaposlenih u zdravstvenoj službi, na čemu im posebno zahvaljujem. Hvala na razumijevanju i saradnji i Upravi ZIKS-a, koja u instituciji Zaštitnika, vidi paratnera i saradnika, a sa isključivim ciljem unapređenja poštovanja prava lica koja ovdje borave“, zaključila je ona.\nDirektor Tomić je kazao da je Zavod u saradnji sa Ministarstvom pravde preduzeo značajne mjere za unapređenje zdravstvene zaštite pritvorenih i osuđenih lica.\n„Zatvorske ambulante u Bijelom Polju i Podgorici su registrovane u saradnji sa Ministrastvom zdravlja, što znači da su ispunjeni zakonski uslovi po pitanju prostora, opreme i kadra. Donešeno je i novo Uputsvo o zdravstvenoj zaštiti pritvorenih i osuđenih lica i tu smo iskoristili sve standarde i mišljenjejj domaćih i međunarodnih organizacija“, rekao je on.\nTomić je kazao da je izvršeno opremanje zatvorskih ambulanti sa novom i savremnom opremom.\n„Što se tiče Izvještaja Zaštitnika, ovih i ranijih preporuka, smatram da je to nama veoma korisno za unapređenje zatvorskog sistema Crne Gore i to je zajednički interes Zavoda i Zaštitnika. Kao i do sada, analiziraćemo pažljivo Izvještaj i probati da u realnom vremenu ostvarimo što više njih“, dodao je on.\nGvoreći o ranijim preporukama Zaštitnika i CPT-ja da se zaposli dodatni psihijatar u zatvoru, direktor Tomićje kazao da je početkom januara u Spužu angažovan psihijatar sa punim radnim vremenom.\nKao problem je istakao zapošljavanje kadra u zatvorskoj službi zbog nedostataka interesovanja.\n„Psihijatrijski pregled i procjena psihičkog stanja novoprimljenih lica se obavlja u roku od 24 sata. U Izvještaju se kaže da je bilo listi čekanja na psihijatrijski pregled, a u ovom momentu te liste nema i pomoć psihijatra je svakodnevno obezbijeđena svima“, naveo je Tomić.\nŠto se tiče procedura u vezi za specijalnu bolnicu - psihijatrijsku jedinicu, on je kazao da je to prepoznato kao problem, „pa je akcionim planom 2017-2021 predviđena njena izgradnja“.\nPrema riječima Tomića, urađeno je idejno rješenje i studija izvodljivosti.\n„Slijedi glavni projekat pa bi rok za izgradnju ove bolnice bio 2021 što bi značajno rasteretilo ove opravdane primjedbe u okviru cjelokupnog funkcionisanja zdravstvenog sistema“, kazao je on.\nUpitan koja lokacija je opredijeljena i ko će finansirati izgradnju Tomić je odgovorio da je lokacija u krugu ZIKS-a a predviđena je kapitalnim budžetom i kroz međunarodne kredite i pomoć.\n„Mislim da je okvirna predviđena cifra za izgradnj ubolnice oko tri miliona EUR “, pojasnio je on.


Tesla RC 3400 FHX frižider sa zamrzivačem cena, cene Srbija, prodaja Beograd Novi Sad Niš\nTesla RC 3400 FHX frižider sa zamrzivačem cene\nTesla RC3400FHX Samostojeći, Energetski razred A+, Kapacitet frižidera 243 l, Kapacitet zamrzivača 95 l... specifikacija\ncena od 46.990,00 do 64.399,00 din | prodavnica (11)\nEPonuda nije internet prodavnica već Vam omogućava da brzo i lako nađete Tesla RC 3400 FHX frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Tesla frižider sa zamrzivačem RC 3400 FHX na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Tesla Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tesla RC 3400 FHX frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Tesla RC 3400 FHX frižider sa zamrzivačem. Pre kupovine, podatke za Tesla frižider sa zamrzivačem RC 3400 FHX proverite na sajtu PROIZVOĐAČA.


Stefanović iz Čilea obećao borbu do poslednje sekunde glasanja u Interpolu!\nMinistar sa ostatakom delegacije stigao u Čile! Potpredsednik Vlade i minister unutrašnjih poslova Nebojša Stefanović, koji predvodi srpsku delegaciju, večeras je doputovao u Čile gde se održava Generalna skupština Interpola. On je na svom tviter… »\nPreti nam velika opasnost. * Ovoga puta dolaze planinskim stazama iz pravca Albanije * Izbeglice iz Sirije, među kojima se nalaze i nekadašnji borci ISIS-a, kreću na put ka Evropi preko Kosova, * Potom će krenuti prema administrativnoj granici sa… »\nUpravo startuje poslednja faza naše borbe: Stefanović uoči Generalne skupštine Interpola\nSrpska delegacija od sutra će početi sa intenzivnim diplomatskim aktivnostima u Santjagu. Potpredsednik Vlade i ministar unutrašnjih poslova Nebojša Stefanović, koji predvodi srpsku delegaciju, večeras je doputovao u Čile gde se održava Generalna… »\nStudio B: Stefanović stigao u Čile:Do kraja protiv Prištine u Interpolu\nB92 pre 2 satajoš 65 povezanih\nPolitika pre 44 minutajoš 30 povezanih\nNovi magazin pre 2 satajoš 19 povezanih


Lutovac (DS): Bez iskrene DS nema slobodne Srbije koja korača ka EU | Novinska agencija Beta\nPOLITIKA | 16.05.2020 14:20 > 16.05 14:20\nLutovac (DS): Bez iskrene DS nema slobodne Srbije koja korača ka EU\nPredsednik Demokratske stranke (DS) Zoran Lutovac izjavio je danas da bez iskrene DS, "njenih poštenih i čestitih članova" ispred kojih on stoji i "hrabrih gradjana" sa kojima korača na protestima, neće biti moguća slobodna Srbija koja se iskoreno kreće put Evropske unije.\nLutovac je u otvorenom pismu citirao francuskog filozofa egzistencijalizma Žana Pola Sartra koji je rekao da svaka pobeda, ako se podrobno opisuje, počinje da liči na poraz.\n"Ali, naša borba, koju smo do detalja uspeli, iz dana u dan sve više, da predstavimo i opišemo javnosti, kao najvećem savezniku onom ko istinu govori, i da potom dobijemo saborce i podršku sa mnogih adresa, govori da našu pobedu nećemo ni slaviti ni opisivati, već da je ona samo preduslov za jasan cilj DS, za našu jasnu borbu za dostojanstvo svakog gradjanina, za slobodnu Srbiju, gde vladaju zakoni, a ne samovolja, za Srbiju koja iskreno korača put EU", poručio je Lutovac.\nOcenio je da Srbija danas nije slobodna zemlja, da nije demokratija, a da je njen pravni poredak "srušen u Savamali" te je "svaka potraga za pravdom u Srbiji osudjena da luta medju tim ruševinama, gerilski osvajajući male pobede i tražeći saveznike".\n"Bastion slobodarske i gradjanske Srbije, DS, najviše je patila pod udarom ovog autokratskog režima. Na sve moguće načine, proteklih osam godina, demokrate i demokratkinje širom Srbije, a sada i sama srž DS-a, njen pravni legalitet, izloženi su pravnom nasilju i torturi, nezapamćenoj u istoriji višestranačja Srbije", naglasio je Lutovac.\nOcenio je da u Srbiji ne samo da nema uslova za pošteno i slobodno izborno nadmetanje, već da su osnovni postulati sigurne države, njena ustavna načela i zakoni, koja štite od "rata sviju protiv svih", ostali "u pesku u Hercegovačkoj, a betonski neboderi koji niču na savskoj obali (Beograda) su tu da nas svakodnevno podsete ko je red i zakon u Srbiji".\n"Kako su naveli ljudi od izuzetnog znanja i ugleda naše zemlje, snaga DS počiva na jasnim ciljevima i integritetu, koje unosi u gradjansku borbu protiv autokratskih režima. Danas, naš cilj nikada nije bio jasniji i nikad se hrabrije nismo borili za naš integritet", istakao je on.\nLutovac je pozvao gradjane, "kao predsednik Demokratske stranke u koju veruje", da mu se pridruže u toj borbi.\nTrećina članova Glavnog odbora DS traži da to telo zaseda sutra, u nedelju, dok je\nLutovac ranije izjavio da bi to u stvari bila "sednica Srpske napredne stranke", dok će legalno zakazana sednica Glavnog odbora DS biti 31. maja.


NOVO HAPŠENJE NAŠIH AKTIVISTA\nGrupa aktivista naše Partije i SKOJ-a je privedena i odvezena u policijsku stanicu na Paliluli, nakon incidenta koji se dogodio u Hotelu Metropol, u četvrtak 14. aprila 2016. godine.\nČlanovi našeg omladinskog saveza su se u Hotelu Metropol našli kako bi učestvovali na predizbornoj javnoj debati koju je, na tom mestu, organizovao Istinomer. Za ovu debatu su zvaničan poziv dobile samo buržoaske stranke, po čemu se, još i pre početka tribine, moglo zaključiti kakav je karakter ovog skupa i da komunisti na njoj nisu poželjni. Vrlo brzo nakon početka samog događaja je to i potvrđeno. Naime, u trenutku kada je privatno obezbeđenje skupa spazilo da jedna od naših drugarica, koja je sa ostalim našim aktivistima mirno sedela u publici, na sebi ima majicu sa natpisom “NKPJ-SKOJ“, odmah joj je prišao jedan od pripadnika obezbeđenja i fizički pokušao da je izbaci iz sale gde se debata održavala.\nNa taj nasilnički gest su odmah odgovorili ostali drugovi i drugarice, koji su ustali da zaštite drugaricu uz jasno obrazloženje da niko ne može da bude izbačen sa javnog skupa samo zato što nosi obeležje neke partije. Iako su skojevci samo verbalno odgovorili nasilniku, on je krenuo fizički da se obračunava sa njima, uporno pokušavajući da ih izbaci iz sale i preteći da će se sa njima fizički obračunati van hotela nakon debate. Bitna činjenica u svemu tome je da se tek nakon napada saznalo da je lice koje je napalo naše članove radnik obezbeđenja, jer se on prilikom nasrtaja na našu drugaricu nije legitimisao niti usmeno dao na znanje da je radnik obezbeđenja.\nU jeku fizičkih i verbalnih napada od strane obezbeđenja i organizatora debate, pojavila se i policija, koju je od samog ulaska u salu dotični radnik obezbeđenja nagovarao da izbaci naše članove iako je on imao ulogu agresora. Nakon toga su naši članovi izvedeni iz sale a tribina je nastavljena, ali organizatori i obezbeđenje nisu propustili priliku da verbalno napadaju naše članove ispred sale upućujući im pogrdne reči i to ispred 5 pripadnika policije. Jedan od organizatora tribine je, na pitanje naše drugarice kojim je tražila obrazloženje za izbacivanje sa javnog skupa, jasno odgovorio rečenicom: “Tribina je otvorena za sve osim za vas“. Nakon toga, policija je, po završetku legitimisanja, naše članove privela i odvezla u policijsku stanicu na Paliluli gde je izvršeno višečasovno ispitivanje naših članova.\nUzimajući u obzir da je ova tribina deo predizborne kampanje, ovakav varvarski gest domaćina nam samo još jednom pokazuje karakter samih izbora i potvrđuje da je, ranije izneti, stav NKPJ i SKOJ-a o ovim izborima apsolutno opravdan i tačan!\nStop represiji države nad našim članovima!\nBeograd, 15. april 2015. godine


Rusija i Saudijska Arabija postigle dogovor: Ne povećavati proizvodnju nafte - Ekonomske Vesti\n16. feb. 2016 Andrija Matić 0 Comments Aleksandar Novak, Ali Al Naimi, cene nafte, Mohamad bin Saleh al-Sad, nafta, Nigerija, OPEK, Saudijska Arabija, Venecuela\nDva najveća svetska proizvođača nafte, Rusija i Saudijska Arabija, dogovorila su da se nivo proizvodnje nafte zadrži na onom iz januara, tvrdi katarski ministar energetike Mohamad bin Saleh al-Sad.\nČlanice Organizacije zemalja izvoznica nafte (OPEK), kao što su Venecuela i Nigerija, pozivale su na održavanje hitnog sastanka naftnog kartela kako bi se razgovaralo o cenama nafte koje su od sredine 2014. godine izgubile preko 70 odsto vrednosti, prenosi Raša tudej.\nPosle sastanka sa ruskim ministrom energetike Aleksandrom Novakom, saudijski ministar za naftu Ali al-Naimi je izjavio da će zamrzavanje proizvodnje na nivou iz januara biti „adekvatno“, ali da njegova država još uvek želi da zadovolji tražnju klijenata.\nSaudijska Arabija je prethodno insistirala na tome da neće smanjiti proizvodnju, jedino pod uslovom da i vodeći proizvođači van kartela pristanu na saradnju. Novak je, takođe, rekao da je saradnja moguća ukoliko se i ostali proizvođači pridruže.\n← SAD: Tržište marihuane cveta\nZimbabve: U avionu pronađen mrtvac i milioni randa →\nIran stao uz Katar: Poslaćemo vam hranu!\nPutin: Turski tok će pomoći Grčkoj da otplati dug


CVIJANOVIĆ: Protiv Orića prikupljeni brojni dokazi – KOSMOPOL\nBALKAN / IZDVAJAMO / Komersant\nCVIJANOVIĆ: Protiv Orića prikupljeni brojni dokazi\nProtiv ratnog komandanta takozvane Armije BiH, Nasera Orića, prikupljeni su brojni dokazi, navela je premijerka Republike Srpske Željka Cvijanović, koja očekuje da svi za koje postoji sumnja i dokazi da su počinili ratni zločin budu izvedeni pred lice pravde.\nApelaciono veće Suda BiH ukinulo je juče oslobađajuću presudu komandantu tzv. Armije BiH u Srebrenici Naseru Oriću i naložilo obnavljanje postupka.\nSud je, naime, uvažio žalbu tužioca Miroslava Janjića u predmetu „Naser Orić“ u vezi sa neusklađenošću javno objavljene i napisane presude.\n„Republički centar za istraživanje rata i ratnih zločina predočio je brojne dokaze protiv Orića i zato očekujem da se nađe pred licem pravde“, rekla je Željka Cvijanović novinarima u Banjaluci.\nPodseća na činjenicu da je u prethodnom periodu postojao prilično selektivan pristup pravdi kada je reč o suđenju za ratne zločine.\n„Tu smo videli nešto što je postojalo mnogo godina i bilo praksa u BiH i nigde drugde – da smo imali retroaktivnu primenu zakona, odnosno prava i selektivan pristup pravdi, jer je Srbima presuđivano po strožem zakonu, kasnije donesenom i retroaktivno primenjivanom, dok je nad Bošnjacima primenjivan zakon koji je bio na snazi u vreme počinjenja ratnog zločina“, navela je Cvijanovićeva, prenela je RTRS.\nZa nju je, kaže, neprihvatljivo da za iste stvari postoje blaže i strože kazne.\n„U BiH su mnoge stvari išle pogrešno, tako i ovo“, zaključila je premijerka RS.\nSud BiH izrekao je 9. oktobra prošle godine oslobađajuću prvostepenu presudu Oriću i pripadniku Armije Sabahudinu Muhiću, kojima je suđeno po optužbi za zločin protiv ratnih zarobljenika u Bratuncu i Srebrenici 1992. godine, odnosno za zločine u selima Zalazje, Lolići i Kunjerac.\nOperacija „Vazelin“ – Dr Šešelj, Miroljub Petrović, Azdejković\nHRVAT ZAPALIO MREŽE: Čilić posle poraza poslao Novaku ovu poruku i digao na noge CEO BALKAN! (FOTO)\nStarije objave PUTINOVI GOSPODARI MORA: Rusija dobija nove podmornice s NUKLEARNIM PODVODNIM DRONOVIMA! (VIDEO)\nNovije objave TRAMP OPET ŠOKIRAO TVITOM: Počeo sam zid… (FOTO)


Vukovi kolju ovce\nIzvor: Blic, 16.Okt.2006, 12:00\nKRAGUJEVAC - U domaćinstvu Jovana i Milana Milutinovića, u selu Gornja Sabanta kod Kragujevca, zveri su pretprošle noći zaklale pet ovaca i jedno jagnje.\nPrema rečima domaćina, vukovi ili šakali su oko tri sata izjutra upali preko ograde u tor udaljen dvadesetak metara od glavnog puta Kragujevac-Jagodina i komadali ovce.\n- Šteta je oko 2.000 evra jer su zaklane i ovce rase viterberg. Poslednji put su vukovi silazili u ovaj >> Pročitaj celu vest na sajtu Blic << kraj pre 50 godina, tako se sećaju najstarije komšije. Ali, u poslednjih mesec dana već tri puta sakate stada u Gornjoj Sabanti, gde je stradalo ukupno 26 ovaca - kaže Jovan Milutinović.\nTri ovce iz stada Milutinovića su preživele napad, a jednoj od njih je veterinar zašivao velike rane na vratu i trbuhu.\nNapada vukova nisu pošteđena ni okolna sela, tako je u Velikim Pčelicama zaklano 20 ovaca, a u Orašju i Sugubini još na desetine. Hajke na zveri još nisu organizovane jer su seljani mislili da im štetu pričinjavaju psi, pa su neke i bespotrebno ubijali.\nOštećeni meštani sela oko Kragujevca očekuju pomoć gradskih vlasti u saniranju velike štete koju su pretrpeli. U isto vreme očekuju da će lovci organizovati hajke na vukove kako bi mirno dočekali zimu.\nDan pre: 15.Okt.2006\nDan posle: 17.Okt.2006


Trećina građana Srbije ne obraća pažnju na izvore medijskog sadržaja, iako kažu da prepoznaju u medijima da ima mnogo lažnih vesti i dezinformacija, rezultat je nacionalne studije o potrebama i navikama medijske publike u Srbije, piše “Danas”.\nRezultati istraživanja koji su predstavljeni na konferenciji „Media Talks“ u organizaciji USAID pokazuju da 39 odsto građana ne veruje medijima, dok svega 23 odsto ispitanika kaže da delimično ili potpuno veruje javnim glasilima. Bojan Klačar, programski direktor CeSID-a, organizacije koja je radila ovo istraživanje na uzorku od 1.500 ispitnika, istakao je da je nepoverenje u medije češće kod ljudi koji žive u većim i bolje razvijenim mestima, koji su obrazovaniji, urbaniji i starosti od 20 do 40 godina. „Kao probleme medija građani prepoznaju u najvećoj meri lažne vesti, kako misli svaki četvrti ispitanik, dok je na drugom mestu uticaj političkih stranaka – 16 odsto. Manjak profesionalnih novinara vidi kao problem 15 odsto građana, tabloidizaciju i vulgarizaciju 10 odsto, cenzuru devet odsto, a loš kvalitet sadržaja osam odsto“, dodao je Klačar. On je kazao i da 24 odsto građana bira medije u koje ima poverenje. Što se tiče interesovanja publike za lokalne teme, na prvom mestu se istakla vremenska prognoza, potom komunalne informacije, lokalna kulturna dešavanja, lokalne manifestacije zabavnog karaktera i istorija grada. „Više od trećine publike želi da mediji budu otvoreni i da uvaže stavove publike o predlaganju tema, a svaki peti kaže da je važna mogućnost ostavljanja komentara na sajtovima“, naglasio je Klačar. Istraživanje ukazuje da su među najpoželjnijim medijskim formatima u Srbiji kratki video sadržaji, kako smatra 26 odsto ispitanika. Na drugom mestu su kraći faktografski tekstovi, barem za 19 odsto njih, dok duže analitičke tekstove želi sedam odsto. Trećina građana ne zna kako pristupa sadržajima na internetu, na drugom mestu su oni koji pristupaju vestima putem pretraživača, a potom oni koji direktno idu na medijske portale. Preko mobilnih uređaja vestima pristupa 62 odsto, preko desktop računara 19 odsto, a 18 odsto njih kazalo je da ne koristi internet. Jedna od gošći konferencije Mišel Foster iz Njuzgejna iz SAD ocenila je da je sloboda medija globalno u kritičnoj situaciji i da je sve izraženija medijska propaganda, a da su faktori koji direktno utiču na takvu situaciju u svetu populističke vlade, to što se mediji smatraju neprijateljima građana, trend pada poverenja u medije, kao i pretnje novinarima. Govoreći o trendovima u medijima, rekla je da su mobilni uređaji preuzeli primat u načinima informisanja, da rastu prihodi od oglašavanja na internetu, ali i da mediji moraju da održavaju redovnu komunikaciju sa svojom publikom. „Potrebno je pristupiti temama lokalno. Treba graditi odnose sa zajednicom, razumeti o čemu ljudi brinu, povezati se sa njima na dnevnom, ljudskom nivou“, navela je Foster, navodeći uspešan primer iz Belorusije gde portal jednih lokalnih dnevnih novina svakodnevno objavljuje red vožnje gradskog prevoza. S tim u vezi, ona je napomenula da mediji treba da se okreću svojoj publici i kada je reč o finansiranju, kroz pretplate, donacije, članstva i kroudfanding kampanje, ali i da treba pronalaziti nove, kreativne izvora prihoda. Evan Trejs u ime USAID-ovog projekta jačanja okruženja za održivost medija (SMS projekat) naveo je da je njihov cilj u Srbiji da pomognu medijima kako da budu održivi, kako da razvijaju nove biznis modele, ali i da usmere medije da uspostave i održavaju svoje zajednice.\nTakođe, rezultati istraživanja pokazuju da je 11 odsto građana u Srbiji spremno da plaća medijski sadržaj, a prosek koji bi izdvojili za te svrhe je 745 dinara. Profil osoba koje bi najradije plaćale medijski sadržaj su visokoobrazovane žene u urbanim sredinama, od 30 do 39 godina. Kao poželjni način plaćanja, istraživanje ukazuje da više od 50 odsto ispitanika preferira plaćanje virmanom ili uplatnicom, dok je tek svaki peti spreman da plati elektronskim karticama.\nTramp: Iran da ne napada američke ciljeve, inače će naići na ogromnu silu“SAD finansiraju modernizaciju vojski regiona Zapadnog Balkana”


► Boško Obradović se ogradio od izjave Srđana Noga\n"Javno se ograđujem od izjave Noga u kojoj je na jedan krajnje neprimeren i neprikladan način govorio o vešanju predsednika Srbije i Vlade Aleksandra Vućiča i Ane Brnabić zbog njihove odgovornosti za izazivanje migranstske krize i primanja više hiljada migranata u Srbiji, što su se oni obavezali svojim zapadnim mentorima. Nikakvog vešanja u Srbiji neće biti i to nije način na koji mi treba da se obraćamo javnosti", rekao je Obradović na konferenciji za novinare.\nOn je dodao da može da razume Noga, jer je on želeo da javnost zainteresuje za posledice migrantske krize na Evropu i Srbiju koju je ocenio kao bolnu i tešku temu.\n"Mislim da je izabrao loš načn kako će da skrene pažnju na tu temu. Način na koji je Nogo govorio o toj temi nije bio prikladan i ne pada mi na pamet da branim takvu vrstu govora, a sa druge strane tema o kojoj je govorio je značajna i alarmantna", rekao je Obradović.\nOn je istakao da je veoma bitno kakve će posledice Srbija trpeti zbog nastupanja nove migrantske krize i da li će u Srbiji zaista biti smešteno više stotina hiljada migranata koje Evropska unija ne bude želelea da primmi u svoje zemlje.\n"Svi političari koji budu učestvovali u takvoj vrsti ugrožavanja zemlje moraju za to i da odgovaraju, ali po zakonima Srbije, zbog zloupotrebe službenog položaja, zbog ugrožavanja državne bezbednosti", rekao je Obradović.\nOn je dodao da svi na političkoj sceni moraju "više da vode računa" o svojim rečima, ponašanju i delu i da preuzima odogovrnost i za sebe, ali da o tome "mora da vodi računa" posebno vlast, ističući da od predstavnika aktuelne vlasti nikada nije bilo izvinjenja.\nObradović je apelovao na sve učesnike na političkoj sceni da "spuste tenzije" i da vlast uvede odgovrnost za svoje reči i dela.\n"Razmere bahatosti, kriminala i bezobrazluka koje emituje na dnevnom nivou aktuelna vlast, oličena u predseniku Srbije (Aleksandru Vučiću) koji u svakom govoru predstavnike opozicije naziva kretenima, budalama, lopovima, a trebalo bi da bude predsednik svih građana Srbije, stvara lošu klimu u našem društvu", rekao je Obradović.\nOn je ocenio da su "zatvoreni za opoziciju" svi veliki beogradski mediji i da je zaustavljena parlamentarna debata u republičkoj Skupštini, zbog čega se stvaraju društvene tenzije koje se prenose na narod i ulicu.\nObradović je pozvao predstavnike aktuelne vlasti da se sastanu sa predstavnicima opozicionih stranka i da zajedno dogovore "fer i poštene" izborne uslove.\nPoslanik Dveri Srđan Nogo u jednoj emisiji na kanalu Jutjub (You tube) kazao je da predsednik i premijerka Srbije, Aleksandar Vučić i Ana Brnabić "treba da budu obešeni na Terazijama" ako je istina da je predsednica Vlade "već potpisala Dablinski sporazum sa EU" po kome kako je rekao, "Brisel Srbiji može isporučiti 1,2 miliona migranata".\nBoško Obradović (Dveri): Prisiljavanje ljudi da idu na miting SNS je kraj demokratije\nPredsednik Dveri Boško Obradović ocenio je danas u Čačku da ljude prisiljavaju da idu na miting Srpske napredne stranke (SNS) u Beogradu i da je to "kraj demokratije".\nVasiljević: Brnabić pokazala zainteresovanost za probleme ratnih veterana\nNa sastanku sa premijerkom Srbije Anom Brnabić prvi put smo videli zainteresovanost vrha države za probleme rаtnih veterаna, rаtnih vojnih invаlida i člаnova porodicа pаlih borаcа,...


Kompanija Ziđin koper moraće da plati milion dinara kazne zbog zagađenja reke.\nPostupajući po krivičnoj prijavi koju je Regulatorni institut za obnovljivu energiju i životnu sredinu (RERI) podneo protiv kompanije Ziđin koper zbog zagađenja teškim metalima reke Mali Pek u martu 2021. godine, nadležno tužilaštvo u Negotinu naložilo je toj kompaniji i njenom direktoru Jian Ximing da zbog krivičnog dela zagađenje životne sredine u humanitarne svrhe uplate milion dinara.\nKako se navodi u saopštenju RERI, reka Pek je zbog zagađenja u martu 2021. godine, usled aktivnosti kompanije Ziđin koper poprimila mutnu, crvenu, bakarnu i zelenu boju, što je, kako su naveli, uznemirilo javnost.\n“Bakra ima u 17 puta većoj količini u odnosu na propisanu, arsena u 3,5 puta većoj vrednosti u odnosu na propisanu, kao i olova u gotovo dva puta većoj vrednosti u odnosu na propisanu”, piše u saopštenju.\n“Gvožđa u količini pet puta većoj u odnosu na propisanu vrednost, kao i mangana u dvostruko većoj količini u odnosu na propisanu vrednost, dok je reka Mali Pek pripadala petoj klasi površinskih voda (površinske vode koje pripadaju ovoj klasi se ne mogu koristiti ni u jednu svrhu)”, navodi se u saopštenju.\nRERI: Država znala i – ništa\nIz RERI su ocenili da ta odluka predstavlja značajan doprinos pravnoj praksi, kao i delimičnu satisfakciju u postizanju specijalne prevencije usmerene protiv izvršioca krivičnog dela.\n“S druge strane, RERI ukazuje da naročito zabrinjava izostanak reakcije nadležnih inspekcijskih organa, u konkretnom slučaju Ministarstva zaštite životne sredine i Ministarstva poljoprivrede, šumarstva i vodoprivrede, koji su utvrdili nezakonitosti na koje je RERI u dužem vremenskom periodu ukazivao, a koje povodom navedenog sami nisu podneli niti jednu krivičnu prijavu”, dodaje se u saopštenju.\nNiš “naduvao” cene prevoza, a gradonačelnica veruje da će građani to razumeti


Više od 40 hiljada građana Srbije potpisalo peticiju za ograničavanje emitovanja rijaliti programa - Dijalog.net\nNaslovna Civilno društvo Više od 40 hiljada građana Srbije potpisalo peticiju za ograničavanje emitovanja rijaliti programa\nBeograd, 6. jul 2019. – Predstavnik Udruženja za zaštitu ustavnosti i zakonitosti Savo Manojlović izjavio je da je više od 40.000 građana Srbije podržalo svojim potpisima peticiju udruženja za ograničavanje emitovanja rijaliti programa.\nManojlović je naveo da je to dovoljan broj za podnošenje narodne inicijative parlamentu za izmene Zakona o elektronskim medijima.\n“Ovo je možda početak kraja rijaliti programa ali bitka tek počinje. Tražimo da se u periodu od 6 do 23 časa emitovanje rijalitija ograniči najviše na tri časa, da se zabrani emitovanje tih programa uživo i da se svakog dana na televizijama sa nacionalnom frekvencijom emituje bar po pola sata programa za decu“, rekao je Manojlović novinarima u Beogradu.\nPrethodno Slovenija lobira za resor proširenja u Evropskoj komisiji, Tanja Fajon kandidatkinja\nSledeće Bugarski parlament ukinuo sva ograničenja za individualne i korporativne donacije političkim strankama\nTop Tags Evropska komisija Društvo ljudska prava mladi lokalna samouprava Civilno društvo Evropska unija istraživanje evropske integracije Vlada Republike Srbije OCD mediji vladavina prava Srbija i Evropska unija konkurs


Fondacija „Tijana Jurić“ poručila: Ćutanje nije rešenje. Zaštitite decu - Bezbednost Dece\n21. августа 2018. FondacijaНекатегоризовано\nKampanja je počela pripremom bilborda koji će u narednih mesec dana biti postavljeni u dvadeset gradova u Srbiji. Rešenja koji će se naći na bilbordima prikazuju uplakanu decu i slogane „160.000 potpisa nije dovoljno?“, „Koliko još dece treba da izgubimo?“, „Ćutanje nije rešenje. Zaštitite decu“.\n– Ova kampanja nikoga ne bi trebalo da iznenadi. Mi smo već najavljivali da nećemo stati dok se nešto ne promeni, a podsećam, zahtevamo da se Krivični zakon izmeni uvođenjem kazne doživotnog zatvora za najteže oblike teških krivičnih dela koja su za posledicu imala smrtni ishod deteta, maloletnika ili trudne žene. Pre tačno deset meseci, 23. oktobra, izašli smo na ulice i prikupili 160.000 potpisa građana Srbije. Osim dobre volje koja je u nekoliko navrata pokazana od strane onih koji mogu da donesu konačnu odluku o ovako ozbiljnoj stvari, konkretnijih poteza nije bilo. Želimo da podsetimo i javnost da ne samo da nismo odustali, nego smo u našoj nameri još odlučniji – rekao je Igor Jurić, osnivač Fondacije Tijana Jurić.\nKampanja „Ćutanje nije rešenje. Zaštitite decu“ trajaće sve dok se nešto ne promeni u korist bezbednosti dece. Fondacija „Tijana Jurić“ podseća da ne smemo da zaboravimo svu decu koja su stradala od ruku svirepih ubica, te da smo kao društvo dužni da preduzmemo sve da se takvi zločini nikad više ne ponove.\nOsim na bilbordima, poruke i vizuelna rešenja naći će se na plakatima, video-materijalu, i u brošurama koje će biti deljenje građanima Srbije. Kampanja će se odvijati u sredstvima javnog informisanja i na društvenim mrežama.\nBilbord kampanja „Ćutanje nije rešenje. Zaštitite decu“ sprovodi se u sklopu projekta „Bezbednost dece i mladih“ koji je podržan od strane Delegacije Evropske Unije u Srbiji (Evropski Instrument za Demokratiju i Ljudska prava EIDHR)\n: Bezbednost dece, bilbord kampanja, ćutanje nije rešenje, Fondacija Tijana Jurić


Buš obilazi oblast ugroženu šumskim požarima na jugu Kalifornije\nPredsednik Buš je doputovao u Kaliforniju da bi se na licu mesta upoznao sa štetom od požara koji su uništili više od hiljadu kuća i doveli do evakuacije pola miliona ljudi. Iz vojne vazduhoplovne baze u San Dijegu, predsednik je krenuo u obilazak terena helikopterom, u pratnji kalifornijskog guvernera Arnolda Švarcenegera. Tokom leta do Kalifornije, predsednikov savetnik za unutrašnju bezbednost Fran Taunsend je rekao novinarima da će helikopterski obilazak dati predsedniku Bušu «pravu sliku nesreće u južoj Kaliforniji».\nPredsednik je planirao da obiđe i izgorela susedstva u samom San Dijegu. Američki predsednik je prethodno proglasio požare «prirodnom katastrofom», na osnovu čega su federalna sredstva postala dostupna kućevlasnicima u sedam okruga. Vreo i suv vetar koji je potpirivao vatru je donekle oslabio, što vatrogascima omogućava da nastave ofanzivu stavljanja pod kontrolu više od 15 šumskih požara koji bukte na jugu Kalifornije. U jednoj kući u okolini San Dijega, danas su pronađena dva ugljenisana leša, čime se broj onih koji su direktno stradali od požara povećao na najmanje tri. Pet osoba je preminulo tokom evakuacije.\nU požarima je od nedelje izgorelo preko 1.500 kvadratnih kilometara, a uništeno je više od 1.200 kuća. Zvaničnici tvrde da će materijalna šteta po svemu sudeći biti više od milijarde dolara, najviše u teško pogođenom San Dijegu. Vlasti istražuju mogućnost da je bar jedan požar prouzrokovao ljudski faktor, a policija u okrugu San Bernadino uhapsila je jednu osobu osumnjičenu za podmetanje požara, dok je drugu usmrtila iz vaternog oružja, jer se, kako je saopšteno, ponašala sumnjivo.\nJedna osoba je izgorela u požaru, pet je stradalo tokom evakuacije, a preko 40 ljudi je povređeno, od čega polovina vatrogasci. Nekima od preko 500 hiljada ljudi koji su morali da se evakuišu iz San Dijega dozvoljeno je da se vrate kući, a na hiljade njih našli su sklonište na gradskom fudbalskom stadionu.


Nedelja, 15.09.2019 18:34\n30.08.2019 14:29 FK Radnik\nRadnik u subotu odlazi put Šapca tamošnejm superligašu, ekipi Mačve. Nakon odigranih pet kola i kadrovskih promena u stručnom štabu, ekipi je dobro došla pauza oko odlaganja prethodne utakmice za upoznavanje sa novim trenerom i njegovim saradnicima, te novom načinu rada, a taj period značajan je i po dolasku novajlija u redove prvotimaca i uigravanja sa ekipom. Na redovnoj konferenciji za...\n29.08.2019 12:47 FK Radnik\nInternacionalni vezista, koji je u Surdulici igrao u drugom delu pred-prošle sezone u Radnik stiže iz Vojvodine, kluba gde je u dva angažmana proveo skoro pet godina. Nekadašnji kapiten superligaša sa “Karađorđa” i mladi reprezentativac Srbije, Vuk Mitošević(28), internacionalnu karijeru gradio je u Kazahstanu, u tamošnjim Premijer ligašima: Aktobeu i Kaysaru, kao i u mađarskoj Kisvardi....\n16.08.2019 14:18 FK Radnik\nPredstojeće, peto kolo Super lige Srbije Radnik odigrava u Inđiji sa tamošnjim istoimenim superligašem. Pred ovu utakmicu održana je pres konferencija na temu očekivanja od ovog susreta, a konferenciji su prisustvovali šef stručnog štaba Radnika, Slaviša Božičić i kapiten Dušan Stevanović. "Iza nas je jedna teška psihološka nedelja nakon poraza koji nije realan u odnosu na kvalitet ovih...\n17:40 Neverovatan preokret Mihine Bolonje


Razvoj biznisa – razvoj ljudi – Business Coaching\nHomeBiznis znanjeRazvoj biznisa – razvoj ljudi\nDemografske smene predstavljaju jedno od najvećih i najmoćnijih sredstava za promene koje vidimo u svetu. Populacije iz Zapadne Evrope i Japana su najstarije na svetu i približavamo se momentu u kom će oni biti u proseku 20 godina stariji od onih u najmlađim regijama sveta kao što su Indija, Srednji Istok i Afrika. Ova razlika u generacijama će imati ogroman uticaj na sve, od potrošnje potrošača do edukacione politike, do sposobnosti države da plati za prihode penzije i zdravlja, do imigracione politike.\nNaravno, ovo je jedan od pokretača očekivanih razlika u stopama ekonomskog rasta. Međutim, postoji nešto što je jednako važno kao i razlika u godinama: i dalje će biti promena u sastavu radne snage u nadolazećim godinama – kroz mnoge dimenzije, uključujući pol, rasu, etničku pripadnost, veru, seksualno opredeljenje, stručnu spremu… Dakle, postaće mnogo važnije u nadolazećim decenijama biti organizacija čiji deo svi ljudi žele da budu i u kojoj svi oni mogu pronaći uspeh.\nOrganizacija visokih performansi se sama stara o svojoj sudbini. Laserski oštro se fokusiraju na izvršenje 4 pokretača konkurentnog uspeha – dostupnost korisnika, agilnost za operaciju, troškovna konkurentnost i samopouzdanje aktera. Zauzimaju pravi balans u svom pristupu ka svakom od ova 4 pokretača u odnosu sa drugima – strateški i taktički. Ovo su ključna otkrića izveštaja daljeg rasta EY.\nU nastavku, oni koji imaju visoki performans se fokusiraju na trenutne mušterije i zaposlene, kao na primarne izvore inovacije – približavajući se inovaciji bližoj ciljnom tržištu.\nOni koji imaju visoki performans su pristupili svom talentu sa istim fokusom sa kojim pristupaju tržištu:\n-Uključeniji su u angažman zaposlenih\n-Izlaze iz oblasti organizacije i tradicionalnog talenta, kako za menadžment tako i za tehničke veštine, kako bi došli do diverziteta koji im je potreban za donošenje kompleksnih odluka\n-Formiraju pravi lokalni tim kako bi brzo aktivirali nove operacije – regrutuju lokalni marketing i menadžment, ali takođe više obraćaju pažnju na tehničke i operacione uloge\n-Izbirljiviji su pri zapošljavanju talenta, ali brže se razvijaju i napreduju. Izvor se prebacuje na novo tržište, ali sa očekivanom ekspilicitnom tranzicijom znanja\n-Uključuju se u borbu za talenat – iskuse promet višeg osoblja kao posledicu, uprkos tome što su bili voljni i sposobni da plate za talenat (iako su prepoznali da je ovo samo deo jednačine zapošljavanja)\n-Imaju duplo veću šansu da im se priključe ljudi iz tržišta u nastajanju na pozicijama globalnog menadžmenta.\nSve ovo su postigli zahvaljujući onima sa visokim performansom u okviru okoline nesigurnosti i konkurentne napetosti koju smo ranije retko viđali.\nCentralni deo ljudske filozofije u uspešnim organizacijama je to da osnažuju ljude da uspeju tako što im daju fleksibilnost, tehnologiju, sredstva i podršku koja im je potrebna da rade na način koji im odgovara, gledajući na njih kao na pojedince koji vode bogate i zauzete živote van svog radnog mesta. Kako bi ovo podržali, mnogi od njih su pokrenuli nove formalne fleksibilne radne aranžmane. Ovo uključuje smernice vezane za smanjenje radnog vremena ili rad po skraćenom radnom vremenu, sa trajnim radnim vremenom, prekidima u karijeri i komprimovanim radnim vremenom. Shvataju da fleksibilnost prevazilazi radne prakse; vezano je i za prilagođavanje na stilove i perspektive pojedinca.\nOsnaživanje ljudi se takođe odnosi na pružanje znanja i veština koje su im potrebne za nagrađivanu i stimulativnu karijeru. Bez obzira na to gde su ljudi bazirani, trebalo bi da imaju pristup formalnom učenju, u formatu koji im odgovara – video klipovi, web-emisije, predavanja u učionici, studije slučaja i simulacije.\nDo 70% ličnog i profesionalnog razvoja pojedinca dolazi iz svakodnevnih iskustava. Ovo je previše važno da bi se ostavilo sudbini, zbog čega organizacije ohrabruju sve svoje ljude da prepoznaju iskustva koja će potpomoći njihov rast, kao što su zadaci na različitim projektima i angažmanima, međunarodnim zadacima i programima mobilnosti.\nDok se formalni pregledi učinka obično obavljaju jednom godišnje, organizacije takođe podstiču blagovremeni i relevantni koučing i povratne informacije u toku godine. Otvorena i iskrena komunikacija – na gore i bočno, od vrha do dna – je vitalni deo organizacionog rasta.\nJedan od ključnih diferencijatora između vrhunskih izvođača je način na koji deluju sa svojim internim akterima kao ključni doprinosi ostvarivanju svojih strategija rasta.\nVrhunski izvođači su fokusirani na proširenje veština svojih radnika, opremanje timova da budu produktivniji kroz treniranje, mentorstvo i širenje znanja i poboljšanje internih komunikacija.\nIstraživanja jasno pokazuju da je angažovana radna snaga produktivnija. Zaista, neke velike skorašnje studije su pokazale sledeće:\n-Najbolja u razredu angažovana grupa ima poboljšan nivo zadržavanja od 11% u odnosu na one grupe koje su ispod proseka, i bolji performans za impresivnih 8% čak i od onih koji su iznad proseka.\n-Rezultati su još izraženiji kada je u pitanju produktivnost: najbolja grupa u razredu dostiže rezultat za 60% bolji od grupe koja je ispod proseka i za 24% bolji od prosečne grupe.\nUključenost je osnova angažovanja\nVrhunski izvođači teže da uspostave harmoničnu kulturu kompanije koja snažno vezuje zaposlene i menadžment. Odnosi visokog kvaliteta na poslu su ključni za angažman. Ulažu u trening, podstiču inovaciju i pronalaze inovativna rešenja kako bi privukli i zadržali ključne ljude.\nUključenost je glavni izvor motivacije i podstiče inovaciju koja je kompaniji neophodna da bi procvetala i postigla bolje performanse. Najbolji izvođači koriste komunikaciju kako bi njihova radna snaga ostala angažovana i motivisana. Sloboda informacija pomaže da sve funkcije organizacije dele zajednički korporativni cilj i apetit za rizik. Ovo takođe upoznaje zaposlene sa aktuelnim performansima i budućim poslovnim i investicionim planovima i čini da se osećaju kao deo uspeha kompanije.\nNiko ne treba da potcenjuje poteškoće trenutnog tržišta ili značaj skale promena kroz koju živimo. Niti možemo da očekujemo da će se biznis „vratiti u normalu“ čak i ako se rast obnovi. Svedoci smo masovnog rebalansa globalne ekonomije koja će promeniti način na koji se takmičimo – kao i to sa kim se takmičimo.\nMeđutim, možemo da predvidimo da će neke kompanije iskoristiti ove teške uslove kao priliku da preoblikuju svoje sektore i obezbede svoja bogatstva. Već možemo da vidimo neke kompanije kako preduzimaju velike korake u tome da više nauče, više se razvijaju, više se angažuju i preduzimaju više inovacija…\nAbout Sonja Jovanovic\t1 Article\nSonja Jovanović is the Associate Director of the Department of Human Resources at EY Serbia, and she is also responsible for the offices in Montenegro and Bosnia and Herzegovina. Prior to joining EY, Sonja was the HR director of the largest insurance company in Serbia - Dunav osiguranje, and was an Office Manager at Deloitte, Belgrade. Sonja has significant experience in the field of Human Resources management - developing HR strategies in cooperation with executives and implementation of these strategies through change management, performance management, recruitment and selection, employee trainings, salary and benefit planning, budgeting and other important activities.


Za projekte zaštite okoliša u Zeničko-dobojskom kantonu 800 hiljada KM - Portal 072info\nZa projekte zaštite okoliša u Zeničko-dobojskom kantonu 800 hiljada KM\nUgovori sa korisnicima sredstava Fonda za zaštitu okoliša FBiH čiji su projekti odabrani u proceduri provođenja Javnog poziva za realizaciju projekata iz oblasti upravljanja otpadom i zaštite okoliša, potpisani su danas u Zenici. Od raspoloživih 5 miliona, Zeničko-dobojski kanton može računati na 800 hiljada konvertibilnih maraka, piše zenicainfo.ba.\nMinistarstvo za zaštitu okoline u skladu sa Programom utroška sredstava Fonda za zaštitu okoliša, dodijelilo je 700 hiljada konvertiblnih maraka za LOT 1 – projekte iz oblasti upravljanja otpadom, koje su prijavila javna komunalna preduzeća, lokalne zajednice i Regionalna deponija Mošćanica.\nLOT-om 2 obuhvaćeni su projekti iz oblasti zaštite okoliša na području Zeničko-dobojskog kantona, za koje je Ministarstvo za zaštitu okoliša izdvojilo 100 hiljada konvertiblnih maraka za 61 aplikanta iz različitih nelvadinih organizacija, medijskih kuća, obrazovnih institucija i udruženja građana.\nMinistar Fahrudin Brkić naglasio je ovom prilikom da će u narednih nekoliko dana biti raspisan i javni poziv za projekte zbrinjavanja infektivnog otpada, za koje je iz Federalnog fonda okoliša obezbijeđeno 800.000 KM.\nPrethodni članakBiH, Makedonija i Bugarska na dnu regiona: Prosječne cijene goriva prate plaće\nSljedeći članakDijeta s jabukama koja traje samo tri dana